Sporazum sa HEPA-om unaprijediće ekonomske odnose sa Mađarskom | MINA\nNaslovnica MINA Business Sporazum sa HEPA-om unaprijediće ekonomske odnose sa Mađarskom\nSporazum sa HEPA-om unaprijediće ekonomske odnose sa Mađarskom\nPodgorica, (MINA-BUSINESS) – Sporazum o saradnji, koji su danas potpisali predsjednik Privredne komore (PKCG), Vlastimir Golubović i generalni direktor Agencije za promociju izvoza Mađarske (HEPA) Balazs Hendrich, unaprijediće ekonomske odnose dvije zemlje i povezati partnerske kompanije.\nGolubović je saopštio da Sporazum ima cilj da unaprijedi ekonomske odnose dvije zemlje, poveže partnerske kompanije i doprinese stvaranju nove vrijednosti u crnogorskim preduzećima.\nGolubović je, kako je saopšteno iz Komore, naveo da su odlični politički odnosi dvije države osnova za unapređenje ekonomskih i zahvalio na podršci Mađarske u evroatlantskim integracijama.\nGolubović je podsjetio da je tokom prošle godine sa Mađarskom razmijenjena roba u vrijednosti od 70 miliona EUR, od čega je izvoz iz Crne Gore iznosio 45 miliona, a uvoz iz Mađarske 25 miliona.\nCrnu Goru je tokom prošle godine posjetilo 32,5 hiljada turista koji su ostvarili 164 hiljade noćenja i očekuje se da će se nastaviti pozitivan trend u toj oblasti.\nIz PKCG je saopšteno da je od 2006. godine iz Mađarske u Crnu Goru investirano u vrijednosti od 435 miliona EUR. Mađarska je, po obimu investicija, na devetom mjestu među više od 130 zemalja koje ulažu u Crnu Goru.\nOn je pozvao na razvijanje intenzivnije saradnje posebno u poljoprivredi, čemu bi značajno doprinijeli mađarsko iskustvo i know how u primjeni novih tehnologija. Kabl koji povezuje Crnu Goru i Italiju čini Crnu Goru energetskim čvorištem preko kojeg se može izvoziti struja iz jugoistočne Evrope u Zapadnu.\nGolubović se, između ostalog, osvrnuo i na najveći kapitalni projekat u državi – izgradnju autoputa, koji će za nekoliko godina povezivati Crnu Goru, preko Srbije, sa Mađarskom.\nHendrich je predstavio tu agenciju osnovanu 2014. sa ciljem podsticanja izvoza robe, usluga i kapitala.\nAgencija grantovima i kreditima podržava poslovanje mađarskih kompanija na inotržištu.\nOn je istakao važnost saradnje sa PKCG i kazao da očekuje da će ta poslovna asocijacija pružiti značajnu podršku realizaciji projekta koji je bitan za razvoj malih i srednjih preduzeća obje zemlje.


Plimski talas izazvan naletima snažnog vetra poplavio je mnoge ulice u Njujorku\nVanredno stanje proglašeno je u državama Njujork i Nju Džersi, najteže pogođenim uraganom Sendi koji je protutnjao tim regionom\nPredsednik Barak Obama proglasio je države Njujork i Nju Džersi područjem zahvaćenim prirodnom katastrofom, posle uragana „Sendi“ koji je doveo do masovnih poplava i plimskih talasa, dok je oko sedam miliona ljudi ostalo bez struje.\nObama je takođe najavio da će sutra posetiti državu Nju Džersi zajedno sa tamošnjim guvernerom Krisom Kristijem, kako bi na licu mesta video štetu i zahvalio se radnicima hitnih službi, koji se i dalje bore sa katastrofom.\nPredsednikov ukaz omogućuje federalnu finansijsku, humanitarnu i drugu pomoć pomenutim državama.\nNajmanje 32 osobe je poginulo u državama Njujork, Severna Karolina, Konektikat i Zapadna Virdžinija, na razornom putu uragana Sendi, pre nego što je noćas naleteo na kopno duž obale Nju Džerzija. Jaki vetrovi i bujične kiše su izazvali poplave u letovalištu Atlantik Siti, poznatom po kockarnicama, u kojem je uništen i deo čuvenog šetališta od dasaka.\nGuverner Nju Džersija Kris Kristi izrazio je nezadovoljstvo što stanovnici nisu poslušali naredbu za evakuaciju uoči naleta uragana.\n„Što se tiče vas na lancu ostrvaca ispred kopna koji ste odlučili da je bolje da pričekate, nego da se evakuišete i vaših izabranih predstavnika koji su odlučili da ignorišu moje upozorenje, sada je to vaša odgovornost. Ako još možete da me čujete, treba da se okupite i sklonite na najvišu tačku u kući u kojoj živite. Nećemo moći da dođemo i pomognemo vam do sutra ujutru. Molim vas, do tada pokušajte da se strpite i čuvajte se“.\nU Nju Džersiju je zbog mogućih probijanja nasipa došlo je do poplava u nekoliko priobalnih gradova, kao i do prinudne evakuacije oko 800 ljudi. U jednoj od nuklearnih elektrana u Nju Džersiju proglašen je visok stepen pripravnosti pošto je nivo vode porastao preko dozvoljene granice. Međutim, zvaničnici kažu da ne preti nikakva opasnost jer je elektrana zatvorena zbog remonta.\nPlimski talasi od četiri metra potpuno su zaustavili svako kretanje na Menhetnu, inače veoma aktivnom delu grada Njujorka. Zbog nevremena njujorška berza je neplanirano zatvorena dana uzastopce, prvi put od 1888. godine. U požarima razbuktanim snažnim vetrovima, njujorškoj četvrti Kvins, izgorelo je najmanje 50 kuća.\nGradonačelnik Majkl Blumberg je kasno sinoć saopštio novinarima da je 250 hiljada Njujorčana bez električne energije. On je zamolio stanovnike da budu strpljivi, dok spasilačke ekipe ne budu mogle da im ukažu pomoć.\n„Još jednom da poručim da ne zovete 911 ukoliko stvarno nije život u pitanju i drugo, ne izlazite i nemojte da vozite. Samo ćete da blokirate prolaz vozilima hitnih službi koje neće moći da stignu tamo gde treba“.\nJak uraganski vetar je gotovo otkinuo krak krana od tornja i ostavio ga da visi na visini od 90 spratova u blizini Central parka i odvali deo fasade luksuzne stambene zgrade. Nevreme je krećući se prema zapadu donelo i velike snežne padavine u obližnjim državama Virdžinija i Zapadna Vurdžinija, gde se spojilo sa hladnim vremenskim sistemom sa severa.\nŽivot u nekoliko velikih gradova, uključujući Vašington, zaustavljen je već drugi dan, jer je javni prevoz obustavljen, aerodromi zatvoreni, a milioni ljudi nisu otišli na posao. Ustanove federalne vlade ne rade od juče, a zatvorene su i škole i univerziteti.


Ovog vikenda održan je 13.Trofej Beograda u Sportskom centru Banjica u beogradskoj opštini Voždovac gde su među 560 takmičara učešće uzeli i najmlađi takmičari KBS "Naisus"-a.\nTrinaesti put po redu 19.maja održan je tradicionalni turnir pod nazivom Trofej Beograda, organizovan od strane Beogradskog tekvondo saveza gde je tehnički organizator bio Tekvondo klub "Banjica". Kao i prethodnih godina okupio se značajan broj takmičara, ove godine čak 560 iz 14 zemalja, što oslikava ovo takmičenje u najboljem svetlu i daje za pravo da bude kotiran kao jedna velika i značajna sportska manifestacija. Pored zemalja bivše SFRJ (Srbije kao domaćina te Slovenije, Hrvatske, Bosne i Hercegovine, Crne Gore, FYROM tj Makedonije), učešće su uzeli i: Belgija, Francuska, Italija, Rumunija, Bugarska, Grčka, Irak, kao i Turska, kao jedan od predstavnika svetske tekvondo velesile. Na svečanoj ceremoniji otvaranja, pored zvaničnika sportskih, gradskih i opštinskih institucija te Tekvondo asocijacije Srbije i organizatora, našli su se i naši olimpijci - Damir Fejzić i Milica Mandić, dok je Dragana Gladović bila sprečena da im se pridruži. Tom prilikom je generalni sekretar BTS-a - g.Ljubiša Rakić uručio Milici skromnu finansijsku pomoć u cilju nastavka priprema za Olimpijske Igre u Londonu.\nU ekipnom plasmanu najbolji tim je bio srpski Tekvondo klub "Zmaj" iz Rume dok su za najbolje takmičare proglašeni sledeći:\nnajbolja pionirka: Dijana Tanasić (BiH),\nnajbolji pionir: Nikola Lukić (Srbija),\nnajbolja kadetkinja: Gulcin Obuz (Turska),\nnajbolji kadet: Svetislav Slaven (Bugarska),\nnajbolja juniorka: Miljana Mijatović (BiH),\nnajbolji junior: Apostolis Telikostoglou (Grčka),\nnajbolja seniorka: Valentina Galinac (Republika Srpska),\nnajbolji senior: Vilson Lajčaj (Crna Gora).\nNa ovom takmičenju učešće je uzeo i naš klub sa svojim najmlađim takmičarima, koji i pored lavovske borbe, nisu uspeli da se proslave te je osvojena samo jedna bronzana medalja. U pionirskoj konkurenciji nastupili su: Đorđe Petrović (-23kg), Lazar Jovančić (-27kg) i Nemanja Petrović (+40kg), te u kadetskoj konkurenciji jedini naš osvajač medalje na ovom turniru Nikola Stanković (-37kg). Čak je Nikola, koji se domogao bronzane medalje, mogao i bolji plasman postići ali je na samom kraju poslednje runde dozvolio da protivnik postigne poen i ode u finale.\nNarednog vikenda nas očekuje Karlovac Open, koji takođe predstavlja jedno od velikih takmičenja u regionu, a posebno iz razloga što se održava više od 40 godina. Naš klub će predstavljati Uroš Mitrović i Nebojša Anđelković te se nadamo da će se vratiti sa medaljama i samim tim uspehom.


TaktFest 2017 – promocija autorske, akustične muzike mladih izvođača i muzičkih grupa | SUPERSTE\nTradicionalno Akustično Kompozitorsko Takmičenje (TAKT fest) organizuje se svake godine u Novom Sadu, sa ciljem promocije autorske, akustične muzike mladih izvođača i muzičkih grupa sa prostora Novog Sada.\nU Novom Sadu od 26. do 27. avgusta 2017. godine održaće se TaktFest 2017. Prijave na učešće su otvorene do 10. avgusta do 23h, a cilj festivala je promocija autorske, akustične muzike mladih izvođača i muzičkih grupa.\nBudući da neafirmisani izvođači često nemaju prostora na velikim festivalima, demo festivali, poput TAKT festa, idealna su prilika za početak njihove uspešne muzičke karijere. Najbolji način da mladi, neafirmisani muzičari dopru do veće publike jesu nastupi, a TAKT festival im pruža priliku da učestvuju u događaju takmičarskog karaktera, čiji će dobitnici nose nagrade u vidu različite muzičke opreme.\nFestival traje dva dana od čega prvog dana su kvalifikacije, dok će drugi dan biti rezervisan za finale. Sam festival biće propraćen radionicama iz oblasti muzičke produkcije koju vode renomirani muzičari, ujedno i članovi žirija.\nOrganizator TAKT festa je Asocijacija Kulturanova, nevladina, neprofitna organizacija osnovana radi popularizacije i afirmacije duha umetnosti i kulture.\nViše detalja: http://www.kulturanova.org/taktfest/


Mikser 2012: Lokacija: Savamala! – CLUBBING.RS\nMikser 2012: Lokacija: Savamala!\nSeptember 22, 2011 • No Comments •Kultura\nNajveći regionalni festival kreativnosti i inovativnosti seli se na novu lokaciju – područje Savamale ispod Brankovog mosta.\nMikser festival 2012. godine, održaće se u periodu od 25. maja do 2 .juna na obali Save, ulicama i u napuštenim industrijskim objektima Savamale, u centru Beograda.\nMikser festivala najavljuje velike promene u 2012. godini. Posle tri godine efektne transformacije industrijskog kompleksa Žitomlina na obali Dunava na donjem Dorćolu, kreativni tim Mikser festivala postavlja pred sebe novi izazov – aktiviranje čitave gradske četvrti sadržajima iz oblasti dizajna, arhitekture, umetnosti, filma, muzike, itd.\nPrepoznajući pionirski poduhvat kulturne revitalizacije ovog istorijskog, nepravedno zaboravljenog i zapuštenog dela grada koji su započeli Kulturni centar Grad, opština Savski Venac, klub Mladost, Fakultet za medije i komunikaciju, i drugi, Mikser festival pridružuje se naporima da Savamala povrati nekadašnji status kulturnog i društvenog epicentra grada.\nDobra vest za poklonike festivala je i produženi format trajanja programa sa pet na devet dana. U periodu od 25.maja do 2 .juna, programi Mikser festivala održaće se na više od 50 inspirativnih lokacija u Savamali.\nSa 60.000 posetilaca protekle godine, 1500 učesnika iz zemlje, regiona i sveta i ogromnom medijskom pažnjom koja je inspirisala i globalnu tv mrežu CNN da u udarnom terminu prikaže reportažu o Mikseru kao najvećem sajmu kreativne industrije u regionu, možemo očekivati da će migracija Mikser festivala doprineti da Savamala zaista postane kulturna četvrt po uzoru na uspešne primere svetske prakse.\nNezavisne inicijative transformacije zanemarenih urbanih celina u progresivne umetničke kvartove događajima i aktivnostima iz oblasti savremene kulture dokazuju da za značajne urbanističke intervencije nisu uvek potrebni grandiozni arhitektonski projekti.\nUz pomoć brojnih saradnika i stručnjaka iz oblasti urbanog dizajna i kulturnog menadžmenta, kreativni tim Mikser festivala usmeriće sve svoje aktivnosti ka urbanoj revitalizaciji Savamale koja ima potencijal da postane evropska turistička destinacija, poput milanske zone Tortone koju tokom Milanskog sajma dizajna pohodi više od 100 000 ljudi iz celog sveta, ili njujorške Tribeke u koju filmski festival Trajbeka (Tribeca Film Festival) svake godine privlači oko 200.000 posetilaca.


Zaposleni su osigurani od povreda na radu čak i ako posao obavljaju od kuće - Bezbednost i zdravlje na radu - Članci - HSE Portal\nZaposleni su osigurani od povreda na radu čak i ako posao obavljaju od kuće\nZAKON NALAŽE POSLODAVCIMA DA RADNICIMA PRUŽE ZAŠTITU OD NESREĆNOG SLUČAJA\nPrema Zakonu o bezbednosti i zdravlju na radu poslodavci su dužni da zaposlene osiguraju od povreda na radu i profesionalnih oboljenja zbog naknade štete. Poslodavac ima obavezu da radnike osigura od smrti usled nesrećnog slučaja i trajnog gubitka radne sposobnosti, odnosno invaliditeta.\nAko radnik doživi povredu na radu, ima pravo na novčanu naknadu od poslodavca za nastalu štetu ako su ispunjena sledeća dva uslova:\nAko postoji subjektivna ili objektivna odgovornost poslodavca\nRadnik pri radu ne sme biti neobazriv i ne sme raditi bez propisane zaštitne opreme, odnosno ne sme da se ponaša u suprotnosti sa pravilima zaštite na radu\nZakon o bezbednosti i zdravlju na radu („Sl. glasnik RS“, br. 101/2005 i 91/2015) nalaže poslodavcima da su dužni da zaposlene osiguraju od povreda na radu i profesionalnih oboljenja. Većina osiguravajućih kuća poslodavcima nudi kolektivno osiguranje zaposlenih od posledica nezgode na radu.\nMnogi zaposleni koji, kako zbog pandemije, tako i zbog uslova rada veći deo posla obavljaju od kuće, nisu sigurni da li je poslodavac dužan da plaća njihovo osiguranje od povreda na radu, s obzirom da rad obavljaju van kancelarija.\nIz Agencije DND TOP osiguranje za naš portal kažu da je poslodavac dužan da svakog zaposlenog osigura od povreda na radu, bez obzira da li radi u kancelariji ili van poslovnog prostora.\nZakon o zdravstvenom osiguranju predviđa da obavezno zdravstveno osiguranje obuhvata osiguranje za slučaj bolesti i povrede van rada, kao i osiguranje za slučaj povrede na radu i profesionalne bolesti.\nPod povredom na radu podrazumeva se da je povreda osiguranika koja se dogodila u prostornoj, vremenskoj i uzročnoj povezanosti sa obavljanjem posla po osnovu koga je osiguran, prouzrokovana neposrednim i kratkotrajnim mehaničkim, fizičkim ili hemijskim dejstvom, naglim promenama položaja tela, iznenadnim opterećenjem tela ili drugim promenama fiziološkog stanja organizma (čak i kada je navedenu povredu zaposleni pretrpeo na poslovima na kojima nije raspoređen, ali ih obavlja u interesu poslodavca).\nTakođe, zaposleni je osiguran i od povreda koje može doživeti pri dolasku, odnosno povratku sa posla.\n„Oboljenje osiguranika koje je nastalo neposredno ili kao isključiva posledica nesrećnog slučaja ili više sile za vreme obavljanja posla po osnovu koga je osiguran ili u vezi sa njim, takođe je obuhvaćeno osiguranjem. To su situacije koji ne zavise od volje zaposlenog, a koji za posledicu imaju njegovu smrt, potpuni ili delimični invaliditet ili prolaznu nesposobnost za rad“, objašnjavaju naši sagovornici.\nZaposleni je uglavnom kolektivnim osiguranjem osiguran za povrede koje nastanu prilikom pada, strujnog udara, opekotine, prelome kostiju, posledice delovanja štetnih hemijskih ili nekih drugih isparenja.\nAko vas je poslodavac osigurao, važno je da saznate da li ste osigurani i kada niste na poslu. Ako se povredite na putu do posla (van radnog mesta), a poslodavac vas je osigurao i van radnog mesta, imate pravo na naknadu štete, jer je povreda nastala na putu do posla.\n„Mnogi i ne znaju da li ih je i od čega osigurao poslodavac. Tako i ne ostvaruju pravo na naknadu štete, ukoliko im se dogodi nesrećni slučaj. Radnik koji je osiguran i van radnog mesta, ima pravo na nadoknadu, čak i ako se povredi dok posao obavlja od kuće ili sa nekog drugog mesta“, navode iz Agencije DND TOP osiguranje.\nPrema zakonu, kada poslodavac osigura zaposlene, on sebe oslobađa eventualne odgovornosti ukoliko dođe do nesreće ili povrede na radu i van radnog mesta. Osiguravajuća kuća kod koje su radnici osigurani ima obavezu da nadoknadi nastalu štetu i isplati novac zaposlenom ili njegovim naslednicima.\nKao i kod individualnog životnog osiguranja, i kod ove vrste osiguranja važi pravilo da su nadoknade štete veće ukoliko su i osigurane sume visoke. Na visine osiguranih suma, odnosno cenu koštanja osiguranja zaposlenih, utiče i delatnost kojom se firma bavi, kao i radno mesto zaposlenog.


Izvještaj sa sastanka "Izbori u Bosni i Hercegovini 2014: nove mogućnosti i izazovi" - Congress of Bosniaks of North America\nHome Bosanski Izvještaj sa sastanka "Izbori u Bosni i Hercegovini 2014: nove mogućnosti i izazovi"\nupdated on January 9, 2019 November 4, 2014\nHamdija Čustović, predsjednik UO KBSA, bio je panelista na prestižnom Columbia Univerzitetu u Njujorku na temu “Izbori u Bosni i Hercegovini 2014: nove mogućnosti i izazovi.” Moderatorica panela je bila Tanya Domi, profesorica međunarodnih odnosa na Columbia Univerzitetu, dok su panelisti također bili Ajla Delkić, izvršna direktorica Savjetodavnog Vijeća za Bosnu and Hercegovinu, Ivana Cvetković-Bajrović iz National Endowment for Democracy, te Jasmin Mujanović, doktorant na Columbia Univerzitetu i Harriman Institutu.\nČustović je informisao prisutne o aktivnostima KBSA povodom izbora i problemima s kojim se dijaspora suočava svakog izbornog ciklusa vezanim za registraciju i glasanje putem pošte kao glavni razlog zato je broj registiranih glasača iz dijaspore opao za 90% u odnosu na prve izbore 1996 godine kada je registrovano blizu 458,000 građana u iseljeništvu. Naglasio je optimizam da Dijaspora i dalje ima jako puno potencijala da utiče na izbore u bih, ali da država Bosna i Hercegovina mora promijeniti odnos prema građanima u iseljeništvu i olakšati proces registracije i glasanja. Kao konkretan prijedlog je naveo nužnost upotrebe modernih glasačkih sistema putem interneta koji rastu u popularnosti i koriste se već na izborima i referendumima u Velikoj Britaniji, Estoniji i Švicarskoj, kao i općinskim izborima u Kanadi i stranackih primarni izbora u SAD-u i Francuskoj.\nPredsjednik UO KBSA je također učestvovao u diskusiji vezano za rezultate izbora i šta one predstavljaju za budućnost BiH. Govorio je da se previše pritiska stavlja na Bošnjake u Federaciji da ne glasaju za “nacionalne” stranke, dok se u Republici Srpskoj još nije pojavila značajna alternativa “nacionalnim strankama” koja bi imala probosanski program. “Krajnje je vrijeme da međunarodna zajednica očekuje ozbiljne promjene unutar RS-a i da građani iz ovog dijela BiH rade da se promjeni status quo i pruže otpor nacionalističkoj retorici i negiranju genocida nad Bošnjacima.” Pohvalio je rezultate koalicije “Domovina” i rekao da oni sada mogu poslužiti kao stalan temeljni plan za buduće izbore, prije svega na predstojećim lokalnim izborima 2016. godine. Predsjednik Čustović je također izrazio nadu da se vlada formira što prije, kako na entitetskom, tako i na državnom nivou i da se ne ponavljaju iste greške iz 2010. godine. “Naša nada je da će stranke biti u mogućnosti da brzo formiraju vladu i obnove svoju predanost Mapi puta za Euroatlantske integracije a posebno članstvo u NATO,” rekao je Čustović.


11:01: PM ponedeljak 19 oktobra, 2020\nPosted on 3. aprila 2017. at 01:00 by Ist Media\n„Za nas je ovo važan dan i pokazalo se u kojem smeru Srbija želi da ide. Pobeda je čista kao suza“, rekao je Vučić u izbornom štabu Srpske napredne stranke čiji je on predsednik, i istakao da je da je veoma ponosan što je dobio poverenje gradjana.\nOn je dodao da je dobio 12 odsto više glasova nego svi ostali kandidati zajedno i da su to rezultati bez Kosova i Metohije, kao i da veruje da će tamo dobiti podršku više od 70 odsto gradjana.\nVučić je ocenio da su izbori pokazali da je većina gradjana Srbije za nastavak reformskog procesa, za nastavak prijateljstava sa Rusijom i Kinom.\n„Važno je da su gradjani stavili do znanja da žele da idu napred i to brže i jače da idu napred“, rekao je Vučić i dodao da nije pobedio „populizmom, demagogijom i šovinizmom“, već marljivim radom i jer ljudi prepoznaju to što čini.\nOn je rekao da su glasovi za „antisistemske kandidate“ pokazatelj da je neophodno pokazati razumevanje i brigu za ljude.\nVučić je obećao da će dati sve od sebe da bude predsendi svih gradjana Srbije istakavši da će se biriti za svakog čoveka bez obzira da li je glasao za njega ili ne.\nOn je obećao i da će raditi na podizanju ugleda Srbije u svetu kako bi država bila još lepša i kako bi svi gradjani mogli njome da se ponose.\nVučić je zahvalio koaliconim partnerima na iskrenoj podršci, na čvrstini i odlučnosti, a posebno SNS-u koja je na svojim ledjima podnela veliki teret i pokazala da može da ostvaruje rezultate.\nSlavlje u sedištu SNS-a proteklo je uz trubače i šampanjac, a okupljeni su Vučićevo obraćanje prekidali skadniranjem „Pobeda, pobeda“ i „Aco Srbine“.


INFERNO – trejler\nRobert Langdon ponovo rešava najveću msiteriju...\nRobert Langdon, simbolista sa Harvarda, ima još jedan zadatak koji treba da reši. Ovog protagonistu smo imali prilike da vidimo u veoma uspešnom filmu „Da Vinčijev kod“, a sada je na red došao i „Inferno“.\nI ovoga puta, Roberta Langdona glumi Tom Henks koji je neverovatan. Langdon se sada suočava sa najvećom opasnošću do sada koja može da ugrozi sudbinu čitavog čovečanstva. U pitanju je kuga koja je puštena u svet i koja će uništiti sve pripadnike ljudske rase.\nRobert ponovo ima zadatak da razotkrije misteriju tajnog ubice i da spasi svet od uništenja, jer on je njegova poslednja nada.


Pentagon - Blic Online\nŠef Pentagona: Amerika danas bezbednija nego 2001. godine\nPentagon još nema odgovor kad će se povući iz Kabula\nPortparol Pentagona Džon Kirbi odbio je danas da prokomentariše kad će SAD završiti evakuaciju, čiji je kraj zakazan za 31. avgust, niti je rekao da li će Amerika voditi razgovore s talibanima o budućim napadima dronova protiv takozvane Islamske države.\nPentagon može da gađa ISIS-K BEZ ODOBRENJA, Bajden potvrdio dozvolu\nAmerički predsednik Džo Bajden odobrio je američkim vazdušnim snagama da gađaju sve mete u Avganistanu povezane sa terorističkom grupom ISIS-K, koja je ogranak Islamske države u toj zemlji, rekla su trojica američkih zvaničnika za Politiko.\nNapad na kapiji aerodroma u Kabulu izvršio je samo jedan bombaš samoubica, a ne dvojica, kao što je prvobitno objavljeno, saopštio je danas Pentagon.\nAmerički zvaničnici: "Pentagon savetovao Bajdena da se drži dogovora sa talibanima"\nPentagon je preporučio predsedniku SAD Džozefu Bajdenu da se pridržava dogovora o 31. avgustu kao krajnjem roku za odlazak američkih trupa iz Avganistana, potvrdili su američki zvaničnici.\nKirbi izneo svoje tvrdnje "Al Kaida je još uvek prisutna u Avganistanu"\nPentagon je danas saopštio da u Avganistanu još uvek postoji prisustvo terorističke mreže Al Kaide.\n"U SAD će doći 22.000 ugroženih Avganistanaca" Pentagon obećao imigrantsku vizu i pravo na spajanje porodica\nPortparol Pentagona Džon Kirbi izjavio je danas da će 22.000 Avganistanaca koji su u riziku doći u Sjedinjene Američke Države.\nPentagon je danas odobrio dodatnih 1.000 vojnika da pomognu u evakuaciji američkog osoblja iz Kabula, saopštio je neimenovani američki zvaničnik.\nPentagon ne veruje da je Kabul pod neposrednom pretnjom?\nSAD veruju da glavni grad Avganistana Kabul trenutno nije pod neposrednom pretnjom talibana, ali radikalni talibanski pokret pokušava da izoluje avganistansku prestonicu, rekao je danas novinarima portparol Pentagona Džon Kirbi.\nPentagon: Većina od 3.000 vojnika do kraja vikenda u Avganistanu\nPentagon je danas saopštio da će do kraja vikenda većina od dodatnih 3.000 američkih vojnika koji privremeno idu u Avganistan kako bi pomogli u zaštiti osoblja ambasade stići u Kabul.\nŠef Pentagona u poseti jugoistočnoj Aziji: "Moj cilj je da jačam odnose"\nAmerički ministar odbrane Lojd Ostin biće prvi član kabineta predsednika Džoa Bajdena koji će ove nedelje posetiti jugoistočnu Aziju.\nBritanski student navodno je fotografisao veliki nepoznati leteći objekat (NLO) koji je lebdeo iznad mora kod Devona.\nStvarni su i opasni, ali da li su VANZEMALJCI? Ovo su glavni zaključci Pentagonovog izveštaja o NLO\nDugoočekivani izveštaj američke vlade o neidentifikovanim letećim objektima (NLO) objavljen je u petak, ali onima koji žele potvrdu da Zemlju posećuju vanzemaljske obaveštajne službe nije pružio mnogo dokaza.\n"144 NEIDENTIFIKOVANA OBJEKTA" Pentagon objavio dugoočekivani izveštaj o NLO i evo šta tvrde\nAmerička vlada je objavila dugoočekivani izveštaj o NLO u kojem je navedeno da analitičari iz sektora odbrane i obaveštajnih podataka ne raspolažu sa dovoljno podataka da bi utvrdili poreklo misterioznih letećih objekata koje su viđali vojni piloti.\n"Sve više NLO na nebu, ozbiljan izazov": Kineska vojska koristi veštačku inteligenciju za rešavanje jedinstvenog problema\nKineska vojska koristi veštačku inteligenciju za rešavanje problema neindetifikovanih letećih objekata koji sve više lete iznad ove zemlje, prenosi list "Indipendent".\nBivši zvaničnik Pentagona Luis Elizondo, zadužen za jedinicu koja je istraživala NLO-a, kaže da se plaši da se nalazi "umivaju" pre objavljivanja.\nŠef Pentagona: Sledeći rat ćemo voditi MNOGO DRUGAČIJE


Čudo koje može da otkrije život van Zemlje: NASA odložila lansiranje najmoćnijeg teleskopa - 22.12.2021, Sputnik Srbija\nČudo koje može da otkrije život van Zemlje: NASA odložila lansiranje najmoćnijeg teleskopa\nLansiranje NASA-inog svemirskog teleskopa „Džejsm Veb“, dizajniranog da zaviri u svemir dalje nego ikada, odloženo je najranije do 25. decembra zbog lošeg vremena... 22.12.2021, Sputnik Srbija\nKašnjenje lansiranja od 24 sata u evropskoj svemirskoj luci u Francuskoj Gvajani usledilo je nakon dvodnevnog odlaganja zbog poteškoća prouzrokovanim u električnoj komunikaciji između lansirnog vozila i njegovog tereta, navodi NASA.Inkapsulacija snažnog infracrvenog teleskopa u teretni prostor rakete „Arijana 5“ završeno je 17. decembra i ona je sada spremna za lansiranje u subotu između 12.20 i 12.53 po GMT-u.Ako sve prođe po planu, instrument vredan devet milijardi dolara biće pušten iz rakete nakon 26-minutne vožnje u svemir.1,6 miliona kilometara od ZemljeTeleskopu „Veb“ će posle toga biti potrebno mesec dana da stigne do svog odredišta u solarnoj orbiti, udaljenoj otprilike milion milja (nešto više od 1,6 miliona kilometara) od Zemlje, što su otprilike četiri udaljenosti između Zemlje i Meseca.Poređenja radi, „Vebov“ 30-godišnji prethodnik, svemirski teleskop „Habl“, kruži oko Zemlje na udaljenosti od 340.000 milja.Teleskop „Veb“, koji nosi ime po NASA-inom čelniku iz 1960-ih, oko 100 puta je osetljiviji od „Habla“ i očekuje se da će napraviti revoluciju u astronomskom razumevanju svemira i našeg mesta u njemu.Glavno ogledalo novog teleskopa sastoji se od 18 šestougaonih segmenata od pozlaćenog metala berilijuma, a ima i mnogo veće područje prikupljanja svetlosti, što mu omogućuje posmatranje objekata na većim udaljenostima. Astronomi kažu da će napredak doneti uvid u svemir koji nikada ranije nije viđen.Instrumenti čine teleskop idealnim za traženje atmosfere koja bi mogla biti pogodna za život u mnoštvu novozabeleženih egzoplaneta, ali i za posmatranje planeta i nebeskih tela u Sunčevom sistemu, preneo je Indeks.\n© Depositphotos / Igor ZhuravlovNASA, ilustracija\nLansiranje NASA-inog svemirskog teleskopa „Džejsm Veb“, dizajniranog da zaviri u svemir dalje nego ikada, odloženo je najranije do 25. decembra zbog lošeg vremena na mestu lansiranja na severoistočnoj obali Južne Amerike, saopštila je ova svemirska agencija.\nKašnjenje lansiranja od 24 sata u evropskoj svemirskoj luci u Francuskoj Gvajani usledilo je nakon dvodnevnog odlaganja zbog poteškoća prouzrokovanim u električnoj komunikaciji između lansirnog vozila i njegovog tereta, navodi NASA.\nInkapsulacija snažnog infracrvenog teleskopa u teretni prostor rakete „Arijana 5“ završeno je 17. decembra i ona je sada spremna za lansiranje u subotu između 12.20 i 12.53 po GMT-u.\nAko sve prođe po planu, instrument vredan devet milijardi dolara biće pušten iz rakete nakon 26-minutne vožnje u svemir.\n1,6 miliona kilometara od Zemlje\nTeleskopu „Veb“ će posle toga biti potrebno mesec dana da stigne do svog odredišta u solarnoj orbiti, udaljenoj otprilike milion milja (nešto više od 1,6 miliona kilometara) od Zemlje, što su otprilike četiri udaljenosti između Zemlje i Meseca.\nPoređenja radi, „Vebov“ 30-godišnji prethodnik, svemirski teleskop „Habl“, kruži oko Zemlje na udaljenosti od 340.000 milja.\nTeleskop „Veb“, koji nosi ime po NASA-inom čelniku iz 1960-ih, oko 100 puta je osetljiviji od „Habla“ i očekuje se da će napraviti revoluciju u astronomskom razumevanju svemira i našeg mesta u njemu.\n„Veb“ će uglavnom posmatrati svemir u infracrvenom spektru, što će mu omogućiti da gleda kroz oblake gasova i prašine gde se rađaju zvezde.\nGlavno ogledalo novog teleskopa sastoji se od 18 šestougaonih segmenata od pozlaćenog metala berilijuma, a ima i mnogo veće područje prikupljanja svetlosti, što mu omogućuje posmatranje objekata na većim udaljenostima. Astronomi kažu da će napredak doneti uvid u svemir koji nikada ranije nije viđen.\nInstrumenti čine teleskop idealnim za traženje atmosfere koja bi mogla biti pogodna za život u mnoštvu novozabeleženih egzoplaneta, ali i za posmatranje planeta i nebeskih tela u Sunčevom sistemu, preneo je Indeks.


RTCG - Radio Televizija Crne Gore - Nacionalni javni servis :: Društvo :: Opštine imaju posebnu odgovornost\nDODIJELJENE NAGRADE 20. 12. 2017. 18:45 >> 18:30 0\nLokalne samouprave imaju posebnu odgovornost u pružanju javnih usluga građanima na najbolji i najdjelotvorniji način i u tom smislu preduzimaju brojne aktivnosti na planu jačanja transparentnosti, efikasnosti i unaprijeđenja uslova za rad, ocijenio je gradonačelnik Prijestonice Cetinje, Aleksandar Bogdanović.\nOn je danas na svečanosti u Podgorici, povodom dodjele nagrada za najbolje prakse u lokalnoj samoupravi u Crnoj Gori u ovoj godini, kazao da se realizacijom tog programa žele prepoznati i promovisati svi primjeri koji se realizuju u lokalnim samoupravama, a koji su posebnog kvaliteta i inovativnosti.\nIz Prijestonice je saopšteno da su ovogodišnje nagrade dobile opštine Berane, Ulcinj, Mojkovac, Nikšić, Žabljak i Glavni grad Podgorica.\nDodjelu nagrada organizovali su Zajednica opština Crne Gore, u saradnji sa Ministarstvom javne uprave i uz podršku Misije Organizacije za evropsku bezbjednost i saradnju (OEBS) u Crnoj Gori.\nBogdanović, koji je i predsjednik Upravnog odbora Zajednice opština, kazao je da program daje mogućnost svim jedinicama lokalne samouprave da pokažu primjere svoje dobre prakse i predstave inovativna rješenja u pružanju usluga građanima čiji je kvalitet života u velikoj mjeri određen nivom usluga koje im pružaju lokalne vlasti.\nJedinice lokalne samouprave u Crnoj Gori, prema njegovim riječima, na pravi način prepoznaju ciljeve programa koji je postao sastavni dio razvojnih procesa na lokalnom nivou.\nLokalne samouprave Zajednica opština Crne Gore


Saradnja Srbije i Italije u zaštiti kulturnog nasleđa - Ministarstvo kulture i informisanja\nSaradnja Srbije i Italije u zaštiti kulturnog nasleđa\nMinistar kulture i informisanja Vladan Vukosavljević i ambasador Italije u Srbiji Đuzepe Manco otvorili su danas u Jugoslovenskoj kinoteci seminar pod nazivom "Srbija–Italija: Mostovi kulturnog nasleđa".\n"Srbija i Italija ne dele granice niti isti ekonomski status, ali dele duh bogatog evropskog nasleđa i zajedničke kulturne vrednosti. Podatak o 17 rimskih imperatora rođenih na tlu današnje Srbije, svakako govori mnogo i o našim kulturama i istorijskim vezama", ocenio je ministar.\nIskustvo govori da nije dovoljno imati na svojoj teritoriji tragove prethodnih naroda i civilizacija, već je važno te tačke prepoznati i vrednovati, a potom ih pretočiti u poziv jedne atraktivne destinacije uz primenu određene strategije i razvoj intersektorskih politika kao što su turizam i obrazovanje, rekao je ministar.\nOn je rekao da Srbija ima 2.513 nepokretnih kulturnih dobara uključujući 191 arheološko nalazište i nekoliko spomenika koje je Unesko uvrstio u svetsko kulturno nasleđe što, po njegovoj oceni čini ozbiljan resurs.\nTreba promovisati kulturne lokalitete kakvim Srbija i Italija obiluju, kazao je Vukosavljević dodajući da razmena iskustava italijanskih i srpskih stručnjaka i promena svesti o kulturnom nasleđu pruža podsticaj za razvoj.\nSvi smo svesni da briga o zaštiti i promociji kulturnog i prirodnog nasleđa utiče na podizanje kapaciteta i stvara dobre preduslove za razvoj lokalnih zajednica i države. Kulturno nasleđe i bogata istorija su ključni elementi razvoja i pozicioniranja u oblasti kulturnog turizam na međunarodnom planu, rekao je Vukosavljević.\nMinistar Vukosavljević izrazio je zadovoljstvo time što može da ugosti italijanske stručnjake u oblasti upravljanja resursima kulture, kulturnim nasleđem i njegovim boljim pozicioniranjem na mapi značajnih turističkih destinacija.\nAmbasador Italije Đuzepe Manco podsetio na to da su Italija i Srbija važni ekonomski partneri, pri čemu približno 700 italijanskih preduzeća posluje u Srbiji, donoseći svoju kulturu poslovanja i preduzetništva.\nOn je ukazao na to da je Italija u protekle dve godine mnogo uložila u upravljanje kulturnim nasleđem, a da sada ta znanja želi da podeli sa Srbijom i na taj način proširi saradnju dveju zemalja.\nKrećemo sa inicijativom koja će biti proširena i time će biti uvećan i spektar međusobne saradnje. Sada je red na vas da ovaj projekat implementirate, a u Ambasadi Italije ćete uvek pronaći partnera, poručio je Manco okupljenim stručnjacima iz oblasti zaštite kulturnog nasleđa i predstavnicima ustanova kulture u Srbiji.\nNa seminaru, koji organizuju Ministarstvo kulture i informisanja i Italijanski institut za kulturu, uz podršku Ambasade Italije u Srbiji, italijanski stručnjaci su predstavili iskustva i inicijative iz svoje zemlje u oblasti vrednovanja kulturnih dobara.


Moskva prijeti Litvaniji, Estonci od 10. jula zabranjuju uvoz niza roba iz Rusije\nKalinjingrad je smješten između Litve i Poljske i udaljen je od Moskve više do 1.000 kilometara. U subotu je Vilnius počeo blokirati promet robe koja željeznicom preko litvanskog teritorija putuje u Kalinjingrad\nOdluka Litvanije o blokadi željezničkog saobraćaja između Rusije i njene enklave Kalinjingrad na Baltičkom moru “ilegalna” je, poručuju danas iz Kremlja.\n“Odluka Litve o blokadi Kalinjingradske regije je bez presedana i predstavlja kršenje apsolutno svega. Štetna je za sve”, izjavio je Putinov glasnogovornik Dmitrij Peskov danas u komentarima novinskoj agenciji Interfax.\nNaglasio je da se time samo pogoršavaju greške Evropske unije počinjene sankcijama prema Moskvi ove godine i nazvao je situaciju “više nego ozbiljnom”.\nKalinjingrad je smješten između Litve i Poljske i udaljen je od Moskve više do 1.000 kilometara. U subotu je Vilnius počeo blokirati promet robe koja željeznicom preko litvanskog teritorija putuje u Kalinjingrad.\nGuverner kalinjingradske oblasti Anton Alihanov rekao je da zabrana obuhvaća oko 50 posto roba koje Kalinjingrad uvozi i nazvao je to “najozbiljnijim kršenjem prava slobodnog tranzita u Kalinjingradsku regiju te iz nje”. Litva je rekla da od subote na snagu stupa zabrana prijevoza robe obuhvaćene evropskim sankcijama u Kalinjingrad preko njena teritorija.\nEU zemlje su redovno pojačavale sankcije protiv Rusije otkad je izvršila invaziju na Ukrajinu u februaru. Nekoliko istočnoevropskih nacija, poput Litve, posebno voljno uvode sankcije, s opravdanjem da se brinu da će Rusija jednog dana položiti pravo na njihov teritorij.\nPeskov je nazvao potez “elementom blokade”, no nije rekao ništa o eventualnim protivmjerama.\nOtpravnica poslova Litvanije pozvana je u rusko Ministarstvo vanjskih poslova, gdje joj je rečeno da “ako se tranzit tereta u Kalinjingradsku regiju ne obnovi u potpunosti u bliskoj budućnosti, Rusija zadržava pravo djelovati kako bi zaštitila svoje državne interese”.\nEstonija uvodi nove zabrane\nEstonija je sopštila da od 10. jula uvodi zabranu uvoza sankcionirane robe iz Rusije za fizička lica. Lista zabranjene robe je podugačka, a na njoj su između ostalog i drvo i prozivodi od drveta, autogume, beton i prozivodi od betona, staklo, srebro, aluminijske ploče, limove, minelarlna i hemijska goriva, kavijar, rakovi…\nKaljiningrad je smješten između EU i NATO-ovih članica Poljske i Litve, Kalinjingrad prima zalihe iz Rusije željeznicom i plinovodom kroz Litvaniju. Tu enklavu Crvena armija otela je u aprila 1945. godine nacističkoj Njemačkoj i prepustila Sovjetskom Savezu nakon Drugog svjetskog rata.\nKalinjingrad je sjedište ruske baltičke flote i projektila Iskander, koji mogu nositi nuklearne bojeve glave, a nalazi se na obali Baltika, između Litve i Poljske, obje članice NATO saveza, te nema kopnenu granicu s Rusijom.\nU februaru je Litva zatvorila svoj zračni prostor za letove iz Rusije u Kalinjingrad, prisilivši komercijalne prevoznike da voze dužom rutom preko Baltičkog mora. Moskva je rekla Vilniusu da ukine restrikcije “bez odlaganja”, inače će Rusija poduzeti “mjere da zaštiti svoje nacionalne interese”.\nLitvanci objavili da uvode zabranu tranzita robe u rusku enklavu Kalinjingrad\nObjavljen izvještaj o uticaju sankcija na Rusiju: “Poništeno 15 godina ekonomskog rasta”\nŠta je najvažniji dio šestog paketa sankcija koje je EU uvela Rusiji


UPGRADE IN BELGRADE 2012: SPECIJALNO PREDAVANJE: "RAZBIJANJE BARIJERA - RAZVOJ PRIVATE EQUITY I VENTURE CAPITAL ULAGANJA U SRBIJI"\nU okviru promotivnih aktivnosti 11. Međunarodne konferencije Beogradske berze UPGRADE IN BELGRADE 2012, koja će se održati u Beogradu 21. novembra, dajemo kratak osvrt na specijalno predavanje gospodina Roberta Sheffrina, eksperta za finansije, Program integrisane podrške inovacijama - IISP.\nU izlaganju gospodina Sheffrina biće reči o osnovama koncepta private equity i venture capital-a, odnosno investiranju akcijskog kapitala u kompanije koje nisu kotirane na berzi, a koje imaju visok potencijal rasta. U nastavku izlaganja gospodin Sheffrin će dati osvrt na skalu finansijskog rizika sa kojim se kompanije susreću pre osnivanja, tokom osnivanja, ranog razvoja i potonjeg kontinuiranog rasta - na primeru osnivanja biotehnološke poljoprivredne kompanije.\nU okviru prezentacije gospodin Sheffrin će dati prikaz iskustava regiona Zapadnog Balkana u ovoj oblasti zasnovan na činjenicama koje pokazuju da se ovakav vid investiranja još uvek nalazi u začetku, imajući u vidu fragmentisana regionalna i mala nacionalna tržišta. Bez obzira što je regionalno tržište dostiglo vrhunac u 2007. godini, može se reči da je još uvek slabo međunarodno interesovanje u okviru ponude, dok se po pitanju tražnje nailazi na nedostatak razumevanja od strane potencijalnih korisnika. Da bi se otklonile barijere u ponudi, moraju se uzeti u obzir strateške opcije za Srbiju, kao što su porezi i regulativa, referentne tačke, finansijski posrednici, srednji nivo finansiranja itd., o čemu će više reči biti tokom prezentacije. Sa druge strane, u delu razbijanja barijera tražnje, planira se proces obuke i treninga za određen broj malih i srednjih preduzeća, čiji bi početak bio u februaru 2013.godine. Ovim pitanjima bave se koordinatori IISP projekta koji finansira EU u cilju povećanja konkurentnosti i ekonomskog rasta u Republici Srbiji, a čija će istraživanja, preporuke i izveštaje gospodin Sheffrin izneti u svom obraćanju.\nRobert Sheffrin, ekspert za finansije, Program integrisane podrške inovacijama\nRobert Sheffrin je pre priključenja Enterprise Ventures, britanskom fondu za upravljanje rizičnim kapitalom (Venture Capital) obučen za računovođu u KPMG, radeći nakon toga za Deloittes i Ladbroke Group plc.\nSpecijalizovan za investicije u mala i srednja preduzeća, podizao je i upravljao fondovima rizičnog kapitala, bio neizvršni direktor kompanija podržanih rizičnim kapitalom i potpomognutih savetima mreže poslovnih anđela. Trenutno upravlja konsultantskom kompanijom International Venture Capital Consultancy i radi kao ekspert u okviru Programa integrisane podrške inovacijama (IISP) u Srbiji, koji finansira Evropska unija\nBio je savetnik ili investitor u više od 100 kompanija, i učestvovao je u procesima IPO kao fond menadžer i privatni investitor. Tokom 2004. godine imenovan je za člana Savetodavnog veća kraljevske energetske korporacije koja je ostvarila visok početni rast u iznosu od 875 hiljada funti, bila uvrštena u sastav indeksa Londonske berze - FTS 250 i tokom prvih pet godina ostvarila profit od 1,3 milijarde funti.\nOstala imenovanja uključuju pozicije direktora Britanskog udruženja poslovnih anđela (2009 - 2012), bivšeg predsednika Udruženja ovlašćenih računovođa grada Mančestera, člana ICAEW saveta i člana generalne skupštine Univerziteta u Mančesteru. On je, takođe, i akreditovani civilni medijator.\nIzvor: Redakcija, 19.11.2012.


Naslovna strana za nedelju, 3. jun 2018. – NovostiDana.rs\nBeogradski dnevni listovi na naslovnim stranama od nedelje pišu o najmoćnijim ljudima u Srbiji, kao i o tome da je prvi na toj listi je predsednik Srbije Aleksandar Vučić odbio „non pejper“ dokument kojim su SAD predvidjale da Srbija „Kosovu da stolicu u UN“.\nALO „Štitićemo Srbe gde god da žive“, naslov je intervjua sa ministrom odbrane Aleksandrom Vulinom.\nBLIC Naslovna strana je posvećena velikoj seriji lista „300 najmoćnijih ljudi u Srbiji“.\nVEČERNJE NOVOSTI „Vučić odbio paket za KiM“, o tome da je propao plan SAD da za stolicu Kosova u UN Srbi na Kosovu dobiju šira ovlašćenja Zajednice sprskih opština. „NATO 19 godina ubija jug Srbije“, o tome da je Pljačkovica zatrovana uranijumom.\nKURIR „Policija ima dva snimka napada na Kostića“, o napadu na reprezentativca Srbije Filipa Kostića.\nPOLITIKA „Srbi trpe šikaniranja samo zarad mira“, naslov intervjua s predsednikom Republike Srpske Miloradom Dodikom.


Odluka Prištine odavno morala da bude donesena | Trebinje Danas\nPredsjednik Srbije Aleksandar Vučić pozdravio je odluku Prištine da ukine sve zabrane trgovine sa Beogradom, uz ocjenu da se može uspostaviti dobar poslovni odnos Srba i Albanaca, od kojeg i jedni i drugi mogu imati velike koristi.\nVučić je rekao za Televiziju Prva, povodom odluke vlasti u Prištini da ukine mjere reciprociteta, da vjeruje u snagu srpske ekonomije i kompanija.\nDirektor kancelarije Vlade Srbije za Kosovo i Metohiju Marko Đurić ocijenio je da je današnja ispravna odluka o ukidanju zabrane trgovine odavno morala da bude donesena.\n- Velika, nemjerljiva šteta već je svima nanijeta dvogodišnjom blokadom neodgovornih predstavnika privremenih institucija samouprave u Prištini - naveo je Đurić.\nOn je dodao da Srbija poziva privrednike na obje strane da iskoriste priliku da se bolje povežu i stvore nove šanse za ljude svih nacionalnosti.\nPrema njegovim riječima, jačanje ekonomske saradnje Beograda i Prištine je neophodni sastojak normalizacije odnosa, a dalje jačanje srpske ekonomije ojačaće i srpsku državnu poziciju.\n- Uvjeren sam da će Srpska lista nastaviti da svojim radom u pokrajinskoj vladi daje doprinos uklanjanju pritisaka na Srbe - dodao je Đurić.


Od septembra istraga o trgovini organima | Mondo Portal\nOd septembra istraga o trgovini organima\n8. april, 21:48\nOd septembra istraga o trgovini organima 0 Podeli Podeli na facebook Podeli na twitter Podeli na viber Pošalji na mail\n31.08.2011. / 09:33 09:41\nIstraga o navodima o trgovini ljudskim organima na Kosovu koju vodi specijalna istražna jedinica Euleksa treba da počne u septembru, naveo je visoki zvaničnik Ujedinjenih nacija.\n"Radna grupa zadužena za vođenje istrage je formirana i nađene su prostorije u Briselu", rekao je vršilac dužnosti šefa misije na Kosovu Farid Zarid juče na sastanku Saveta bezbednosti UN posvećenom Kosovu i dodao da istraga treba da počne u septembru.\nEuleks je u ponedeljak objavio da je postavio Amerikanca Džona Klinta Vilijamsona na čelo svoje specijalne jedinice koja će istraživati navode o trgovini organima na Kosovu iz izveštaja Dika Martija.\nVilijamson će istražiti navode iz izveštaja Saveta Evrope od decembra 2010. godine, koji je izradio specijalni izvestilac Saveta Evrope Dik Marti.\nPrema navodima iz izveštaja organizovanim kriminalom na Kosovu rukovodili su bivši pripadnici OVK, među kojima se pominje i premijer Kosova Hašim Tači. Predstavnici institucija Kosova odbacili su te optužbe, ali su izrazili spremnost da sarađuju u istrazi.\nMinistar inostranih poslova Srbije Vuk Jeremić juče je u Savetu bezbednosti UN rekao da će Srbija nastaviti da insistra na istrazi pod mandatom UN i da je "sve drugo - pretvaranje da se čine ozbiljni napori da se istraga sprovede".\nOn je ponovio da Euleks nema mandat van Kosova da sprovodi istragu i dodao da je pitanje vremena dok se ne shvati da je formiranje istražnog tima Euleksa o trgovini organima "propao pokušaj".\nMinistar spoljnih poslova Kosova Enver Hodžaj je u obraćanju Savetu bezbednosti juče rekao da će njegova vlada u potpunosti sarađivati sa istragom o navodima o trgovini ljudskim organima.\ntrgovina organima eulex


Šojgu: Ruska vojska među najmodernijim i najefikasnijim na svetu\nS tim u vezi, ministar je visoko ocenio doprinos svakog vojnika i jačanje prestiža ruske vojske.„Služenje u redovima ruske vojske postalo je zaista časno i prestižno. I to je velika zasluga svih vas“, dodao je ministar.Istovremeno, ocenio je da je u 2021. godini „put bio daleko od glatkog“.On je zahvalio vojnim lekarima i građevinarima na njihovom nesebičnom i predanom odnosu prema poslu, koji pomaže da se spasu životi hiljada ljudi u pandemiji. Posebnu zahvalnost je izrazio svima koji ovaj porodični praznik dočekuju na borbenom položaju, koji se daleko od domovine bore protiv terorizma i učestvuju u specijalnim, mirovnim i humanitarnim operacijama.\nrusija, sergej šojgu, rusija – vojska i naoružanje\nRuski ministar odbrane Sergej Šojgu nazvao je Oružane snage Rusije jednim od najmodernijih i najefikasnijih na svetu.\n„Danas su naše Oružane snage jedne od najmodernijih i najefikasnijih na svetu. Pouzdano osiguravaju vojnu bezbednost zemlje, čvrsto čuvaju njene nacionalne interese“, navodi se u novogodišnjoj čestitki Šojgua.\nS tim u vezi, ministar je visoko ocenio doprinos svakog vojnika i jačanje prestiža ruske vojske.\n„Služenje u redovima ruske vojske postalo je zaista časno i prestižno. I to je velika zasluga svih vas“, dodao je ministar.\nIstovremeno, ocenio je da je u 2021. godini „put bio daleko od glatkog“.\n„Međutim, čvrsto smo sledili postavljene ciljeve, postajali smo iskusniji, jači – iznova opremali vojsku i mornaricu, jačali njihovu borbenu sposobnost, poboljšavali uslove službe“, istakao je Šojgu.\nOn je zahvalio vojnim lekarima i građevinarima na njihovom nesebičnom i predanom odnosu prema poslu, koji pomaže da se spasu životi hiljada ljudi u pandemiji. Posebnu zahvalnost je izrazio svima koji ovaj porodični praznik dočekuju na borbenom položaju, koji se daleko od domovine bore protiv terorizma i učestvuju u specijalnim, mirovnim i humanitarnim operacijama.\n21 Decembar 2021, 13:56


Čak 86 odsto zdravstvenih ustanova nema finansijsku kontrolu\nBiznis Autor:Fonet18. feb. 202113:18\nČak 86 odsto zdravstvenih ustanova nema uspostavljenu internu finansijsku kontrolu, iako ta obaveza postoji još od 2011. godine za ceo javni sektor, upozorio je danas predsednik Državne revizorske institucije Duško Pejović na predstavljanju izveštaja o tom pitanju.\nNajupečatljiviji momenti iz crvene zone bolnice u Batajnici\n„Zdravstvene ustanove nisu preduzele adekvatne aktivnosti za uspostavljanje finansijskog upravljanja i kontrole, zbog čega su sredstva zdravstvenih ustanova izložena riziku od neekonomičnog, neefikasnog i nesvrsishodnog trošenja, kao i imovina od neadekvatnog upravljanja“, naglasila je vođa revizorskog tima Natalija Paušić.\n„Te nepravilnosti i greške bile bi manje da postoji efikasna i funkcionalna interna revizija“, ocenio je Pejović. „U cilju ekonomičnijeg, efikasnijeg i efektivnijeg trošenja sredstava izdvojenih za pružanje usluga zdravstvene zaštite, potrebno je da zdravstvene ustanove uspostave efikasan sistem interne finansijske kontrole, uz edukaciju i podizanje svesti svih zaposlenih o odgovornosti za taj proces“, zaključila je Paušić.


BiH najsiromašnija zemlja u Evropi\nTačno vrijeme: 2020-07-10 06:30:23\nObjavljeno subota, 22 jun 2013 12:37\nBanjaluka - Od 37 evropskih zemalja, prema posljednjem istraživanju statističke službe Evrostat, BiH ima najniži BDP - svega 28 odsto od evropskog prosjeka, odnosno 72 odsto ispod evropskog prosjeka.\nTo BiH čini najsiromašnijom zemljom u Evropi i zemljom sa najnižim životnim standardom, kažu u Evrostatu.\nOd zemalja regiona, poslije BiH najniži BDP po stanovniku prema standardu kupovne moći, ima Albanija čiji BDP je 30 odsto od evropskog prosjeka ili 70 odsto ispod evropskog prosjeka.\nSlijede Srbija i Makedonija, čiji BDP iznosi 35 odsto evropskog prosjeka.\nOd zemalja regiona, najbogatije su Hrvatska i Crna Gora u kojima BDP iznosi 61 odsto, odnosno 42 odsto evropskog prosjeka.\nPrema ovim rezultatima, Hrvatska je dva puta bogatija od BiH i Albanije.\nPrema istraživanju Evrostata, najveći životni standard zabilježen je u Luksemburgu, čiji je BDP dva i po puta iznad prosjeka EU, odnosno iznosi 271 odsto EU prosjeka, ili 171 odsto više od evropskog prosjeka.\nSlijede Norveška, koja nije članica EU, a čiji BDP po stanovniku iznosi 195 odsto evropskog prosjeka, i Švajcarska, čiji BDP je 160 odsto evropskog prosjeka.\nZemlje Evropske unije čiji BDP po stanovniku je od 30 do 40 odsto ispod prosjeka EU su Portugalija, Grčka, Slovačka, Češka, Slovenija, Malta, Kipar, Španija i Italija.\nIstraživanje Evrostata obuhvatilo je 27 zemalja članica EU, Hrvatsku kao iduću članicu, četiri zemlje kandidata - Tursku, Crnu Goru, Makedoniju i Srbiju, kao i dvije potencijalne zemlje kandidata - BiH i Albaniju.\nEkonomski analitičar Zoran Pavlović smatra da je bruto društveni proizvod uvijek dobar osnov kako bi se vidjela realna situacija u jednoj zemlji, ali da su najnoviji podaci Evrostata pogubni.\n- Samo kreiranje novih radnih mjesta, manja poreska opterećenja i privlačenje novih investitora mogu da poboljšaju privredu i cijelu situaciju u zemlji - istakao je Pavlović.\nNaglasio je da se moraju hitno uvesti neke mjere koje će da razvijaju privredu i povezuju privredne grane, te da se domaći proizvođači “povežu” sa stranim tržištima.\n- To je jedan ozbiljan posao, koji zahtijeva ozbiljan pristup - dodao je.\nNajsiromašniji stanovnici u Evropskoj uniji su Bugari, gdje BDP iznosi 47 odsto EU prosjeka, odnosno 53 odsto manje od EU prosjeka. Poslije Bugarske slijede Rumunija, čiji BDP je 49 odsto EU prosjeka, Letonija sa 62 odsto, Mađarska sa 66 odsto, Poljska sa 66 odsto, Estonija sa 68 odsto i Litvanija sa 70 odsto EU prosjeka.\nBiH 28% evropskog prosjeka\nAlbanija 30% evropskog prosjeka\nSrbija 35 % evropskog prosjeka\nMakedonija 35 % evropskog prosjeka\nCrna Gora 42 % evropskog prosjeka\nHrvatska 61 % evropskog prosjeka\nZvučnik bežični, Bluetooth, multimedijalni, 5in1\nRealMe X2 CrystalBlue\nTESLA TAB L7.1 BLACK IPS 7''


Vreme: ponedeljkom od 07. do 28. maja od 18-20h Kako bi bilo da možete da počnete svoj život iz početka? Kakve biste izbore pravili i kakva biste iskustva kreirali? Zamislite da imate ispred sebe prazan list papira, magičnu olovku kojom ispisujete ono što se posle materijalizuje i beskonačne mogućnosti da napišete bukvalno bilo šta – šta biste napisali? Kakvu životnu ...\tOpširnije »\nPetak, 27. april u 21h, premijerno na TV Naša Ko je iskren glumac i kako postati takav, kako u životu i sa ljudima oko nas biti što iskreniji, a pre svega prema sebi. Od ljubavi prema muzici, do glume, od inicijative do realizacije, od hobija i umetnosti koje su odmor od svakidašnjice, i o svom životnom putu govori naša velika glumica ...\tOpširnije »\nVreme: 21-22.04.2018. Mesto: Beograd, Hotel “Moskva” Treći međunarodni simpozijum o medicini duh/telo u ajurvedi „Aromaterapija & ajurveda: ŽIVOT U SVETU MIRISA” je jedinstvena prilika da se upoznate sa čudesnim svetom aromaterapije i ajurvede. Gosti predavači su ugledni aromaterapeuti iz sveta i regiona: dr Malte Hozzel (Nemačka), osnivač brenda „Oshadhi“ , dr Charlotte Bech (Danska), jedan od najiskusnijih lekara Mahariši Ajurvede u Evropi, kao ...\tOpširnije »\nViše od 400. 000 parova u Srbiji ima problemom sa sterilitetom. Ova borba može da bude duga i iscrpljujuća, a za mnoge je jedino rešenje – vantelesna oplodnja. Ono što je parovima najpotrebnije na tom putu jesu podrška i prave smernice. U hotelu Holiday Inn u Beogradu (Španskih boraca 74, Novi Beograd) u subotu 21. aprila 2018. od 10 do ...\tOpširnije »\nNil Donald Volša u Beogradu\nZbog velikog interesovanja za dolazak jednog od najčitanijih autora današnjice, nakon celodnevnog seminara, ljubitelji knjiga i rada gospodina Volša moći će da prisustvuju i jedistvenom događaju u svetu poznatom kao večernje lekcije koji će se 2. aprila sa početkom u 18 časova održati u teatru Madlenianum. Večernje lekcije otvoriće trener za lični razvoj, Dragana Jovanović: „Čitajući pre dve decenije „Razgovore ...\tOpširnije »\nStranica 2 of 26«12345\t»\t1020...Poslednja »


AMSS: Sneg na Zlatiboru i Sjenici, oprez zbog poledice | TV KANAL 9 NOVI SAD\nNaslovna SERVISNE SAOBRAĆAJ AMSS: Sneg na Zlatiboru i Sjenici, oprez zbog poledice\nAMSS: Sneg na Zlatiboru i Sjenici, oprez zbog poledice\nZimske uslovi vožnje očekuju vozače uglavnom na putevima u planinskim predelima centralne, zapadne i južne Srbije. Sneg umerenog intezite pada i na Zlatiboru i Sjenici, dok na prilaznim putevima zimskim turističkim centrima negde snega ima na kolovozu ugaženog i do pet centimetara, saopštio je jutros AMSS.\nPovremene slabe snežne padavine na jugu i jugozapadu zemlje uslovljavaju mokre kolovoze i u nižim predelima Srbije, zbog čega može doći do pojave poledice na koju posebno upozoravamo vozače.\nVozačima se savetuje da drže veće odstojanje u odnosu na druge učesnike u saobraćaju, jer je zaustavni put vozila duži zbog poledice, pa je samim tim i opasnost od lančanih sudara i izletanja sa puta veća.\nZbog radova na popravci podzemnog kabla koji je u sklopu javnog osvetljenja, a koji se nalazi u srednjem pojasu autoputa E/75, kroz Beograd, u smeru Beograd-Niš kod isključenja “Konjarnik” neophodna je opreznija vožnja.\nRadovi će se izvoditi danas u vremenu od 7 do 14 sati, u krajnjoj levoj, brzoj traci, a biće obezbeđeni privremenom saobraćajnom signalizacijom i opremom.\nZbog predprazničnih dana u kojim se nalazimo, vozače očekuje pojačan intenzitet saobraćaja na graničnim prelazima.\nPrema poslednjim informacijama Uprave granične policije, na našim putničkim terminalima, trenutno, nema dužih zadržavanja od 20 minuta.\nMeđutim, u slučaju promene i dužeg zadržavanja na pojedinim, vozačima savetujemo korišćenje manjih, alternativnih graničnih prelaza.\nRadno vreme graničnih prelaza sa Mađarskom, kao što su “Bački Vinogradi”, “Đala”, “Bajmok” i “Horgoš II”, je od 7-19 h., dok su GP “Horgoš”, “Bački Breg” i “Kelebija” otvoreni 24 sata.\nU danima intezivnog saobraćaja kada mogu biti višesatna zadržavanja na graničnim prelazima sa Hrvatskom, “Batrovci” i “Šid”, vozačima savetujemo korišćenje alternativnih graničnih prelaza poput GP “Bačka Palanka”, “Sot”, “Ljuba”, “Neštin” ili “Bogojevo”.\nPrethodni tekstBez vode delovi Klise i Kaća\nSledeći tekstDinar miruje, kurs 123,26 za evro


BZR » Tehpro - Društvo za usluge iz oblasti zaštite\nTag Archives: BZR\nPermalink to Tehpro centar za edukaciju i DSW\nTehpro centar za edukaciju i DSW\nby Editor|on 05/02/2014 |in BZR, Edukacija, Prezentacija, ZOP, ZŽS |tagged BZR, centar za edukaciju, DSW, ZOP, ZŽS\nCentar za edukaciju – Tehpro d.o.o. u saradnji sa Nemačko-srpskim privrednim udruženjem (DSW) je dana 29.01.2014. održao dvočasovnu prezentaciju. Tema je bila obaveza odgovornih lica i privrednih društava definisanih u novom Zakonu o prekršajima sa vezom Zakona o bezbednosti i zdravlja na radu, Zakona o zaštiti od požara i Zakona o zaštiti životne sredine.\nPermalink to Seminar: Primena novog zakona o prekršajima\nSeminar: Primena novog zakona o prekršajima\nby Editor|on 08/01/2014 |in BZR, Edukacija, ZOP, ZŽS |tagged BZR, prekršaj, Seminar, Zakon, ZOP, ZŽS\nNarodna skupština Republike Srbije usvojila je Zakon o prekršajima („Službeni glasnik RS“ br. 65/13) čijem stupanjem na snagu, odnosno početkom primene, prestaje da važi raniji Zakon o prekršajima („Službeni glasnik RS“ br. 101/05, 116/08 i 111/09). Novi Zakon o prekršajima je već stupio na snagu, ali mu je primena odložena do 01. 03. 2014. kako bi se doneli podzakonski propisi, pripremili prekršajni sudovi, organi uprave-inspekcije rada, zaštite od požara, zaštite životne sredine kao i pravni i fizički subjekti.\nby Editor|on 19/06/2013 |in Bez kategorije |tagged BZR, Edukacija, odbori, Seminar, Sindikati, zaposleni\nby Editor|on 18/06/2013 |in BZR, Edukacija |tagged BZR, Edukacija, JKP, Seminar\nby Editor|on 25/03/2013 |in BZR, Edukacija |tagged BZR, Edukacija, Savetovanje\nby Editor|on 24/10/2012 |in BZR, Edukacija |tagged BZR, Edukacija, Napredni kurs\nby Editor|on 24/09/2012 |in BZR, Edukacija |tagged BZR, Edukacija, Kurs, Vojska Srbije\nby Editor|on 13/07/2012 |in BZR, Edukacija |tagged BZR, lica za bezbednost, Napredni kurs, Strucno osposobljavanje\nPermalink to Završen 38. Međunarodni Sajam 112 EXPO\nZavršen 38. Međunarodni Sajam 112 EXPO\nby Editor|on 10/04/2012 |in Sajam |tagged BZR, EXPO 112, Sajam, ZOP\nOvim putem se zahvaljujemo svima na poseti sajmu 112 EXPO. Zadovoljstvo nam je što smo učestvovali na ovogodišnjem sajmu gde smo i ove godine imali zapažen nastup i veliki broj posetilaca.\nSajam prevencije i reagovanja u vanrednim situacijama i Bezbednosti i zdravlja na radu – 112 EXPO se bavi zaštitom od požara, poplava, zemljotresa, hemijskih akcidenata. Osim toga teme su i prevencija i reagovanje u vanrednim situacijama, kao i bezbednost i zdravlje na radu.\nPermalink to Savetovanje: Aktuelni problemi bezbednosti i zdravlja na radu u Srbiji\nSavetovanje: Aktuelni problemi bezbednosti i zdravlja na radu u Srbiji\nby Editor|on 23/03/2012 |in Edukacija |tagged BZR, Edukacija, Novosti, Savetovanje\nTradicionalno, povodom Dana bezbednosti i zdravlja na radu, Društvo za usluge u oblasti zaštite TEHPRO d.o.o. organizuje savetovanja o aktuelnim problemima bezbednosti i zdravlja na radu u Srbiji.


Evropska unija: 60 godina napredovanja i bura\nAFP podseća na važne trenutke koji su obeležili 60 godina evropske izgradnje od Rimskog sporazuma do Bregzita, uključujući stvaranje evra i migracionu krizu.\nPrvi kamen evropske konstrukcije položio je 9. maja 1950. godine Robert Šuman, francuski ministar spoljnih poslova, predloživši Nemačkoj, samo pet godina posle njene kapitulacije u Drugom svetskom ratu, da se integriše francuska i nemačka proizvodnja uglja i čelika u organizaciji otvorenoj za sve evropske zemlje.\nPariski ugovor o uspostavljanju Evropske zajednice za ugalj i čelik potpisan je 18. aprila 1951. Evropa „šestorke“ (Nemačka, Belgija, Francuska, Italija, Luksemburg, Holandija) je rođena.\nŠestorica su 25. marta 1957. godine u Rimu potpisala osnivački ugovor o političkoj i ekonomskoj Evropi, uspostavljajući Evropsku ekonomsku zajednicu (EEZ), zajedničkog tržišta zasnovanog na slobodnom kretanju, uz ukidanje carinskih barijera između država članica. Institucije su osnovane početkom 1958. godine.\nU januaru 1973. Ujedinjeno Kraljevstvo Velike Britanije i Severne Irske, Danska i Irska pridružili su se EEZ, a zatim Grčka (1981), Španija, Portugalija (1986), Austrija, Finska i Švedska (1995).\nUgovor iz Mastrihta, drugi temeljni akt evropske izgradnje, potpisan je 7. februara 1992. godine, predviđajući prelazak na jedinstvenu valutu i uspostavljanje Evropske unije.\nOd januara 1993. godine, jedinstveno tržište postaje stvarnost slobodnim kretanjem robe, usluga, ljudi i kapitala. U martu 1995. godine, Šengenski sporazumi omogućavaju Evropljanima da putuju bez granične kontrole.\nPosle pada Berlinskog zida 1989. godine, postepeno se nameće proširenje na zemlje Istočne Evrope. Deset novih zemalja pridružilo se EU u maju 2004. godine: Poljska, Češka, Mađarska, Slovačka, Litvanija, Letonija, Estonija, Slovenija, kao i Malta i Kipar. Sledile su Bugarska i Rumunija (2007), a zatim Hrvatska (2013).\nU proleće 2005. godine, odluka francuskih i holandskih glasača da odbiju „evropski ustav“ gurnula je EU u institucionalnu krizu. Iz nje je izašla tek s Lisabonskim ugovorom koji je trebalo da utiče da institucije proširene EU rade bolje, što je jedva ratifikovano 2009. godine.\nIste godine, Grčka je objavila nagli porast deficita, prvi signal upozorenja na ogromnu finansijsku krizu. Grčka, zatim Irska, Španija, Portugalija i Kipar tražili su pomoć EU i MMF-a koji su od njih zahtevali mere štednje. Dužnička kriza je, jednog za drugim, rušila evropske šefove vlada i izazivala sve veće nepoverenje u EU.\nJedva izašavši iz te krize, Evropa se 2015. suočila s najozbiljnijom migracionom krizom od 1945. godine, s dolaskom stotina i stotina hiljada azilanata. EU je bila podeljena oko odgovora koji treba dati.\nDugi pregovori o uslovima odlaska Velike Britanije kidali su živce i britanskoj političkoj klasi i Evropljanima, zabrinutim zbog posledica mogućeg „ne-dogovora“.\nBritanski parlament tri puta je odbio prvi sporazum Londona i Brisela. Drugi sporazum zaključen je 17. oktobra 2019, ali britanski parlament ga je prihvatio tek posle parlamentarnih izbora u decembru, na kojima su pobedili konzervativci predvođeni Borisom Džonsonom.\nPrvobitno zakazan za 29. mart 2019. godine, Bregzit je sproveden 31. januara 2020. EU je prvi put izgubila članicu.\nU martu 2020. su počeli mukotrpni pregovori EU i Ujedinjenog Kraljevstva o budućem trgovinskom odnosu i bezbednosnim pitanjima, koji su zaključeni u četvrtak, 24. decembra, jedva nedelju dana pre kraja prelaznog perioda.\nIpak, sporazum 27 zemalja otvara put za neviđenu mogućnost da se EU kolektivno zadužuje na velikim tržištima kako bi finansirala plan podsticanja ponovnog privrednog rasta.


"Desima" košta više od milijardu evra! - Sportske.net\n"Desima" košta više od milijardu evra!\nAko Real večeras pobedi, završiće potragu za Svetim gralom. U desetu titulu šampiona Evrope, od onog Zidanovog voleja 2002. do sada, uloženo je 1.2 milijardi evra u prelaznim rokovima!\nVeći deo u proteklih 12 godina koliko Real juri desetu titulu prvaka Evrope na kormilu kluba je bio Florentino Perez, čovek koji je i stvorio "Galaktikose" i tri puta rušio svetski rekord u visini transfera.\nPosle Zidana, stigli su Ronaldo 2009. pa Bejl prošle sezone, to su i dalje tri najveća transfera u istoriji fudbala.\nAko računamo i ono što je uložio predsednik Kalderon, koji je bio na kormilu između dva Perezova mandata, suma je neverovatnih milijardu i 200 miliona evra za pojačanja.\nNisu svi bili "Galaktikosi", Tomas Gravesen koji je bio ljubimac navijača zbog svoje borbenosti je Evertonu plaćen oko 3 miliona evra, ali u proseku je Real trošio oko 100 miliona po sezoni u prelaznim rokovima.\nBilo je i velikih promašaja, poput Vudgejta, sećate se kako je Englez na debiju postigao autogol i dobio crveni karton, bilo je i sjajnih poteza, kada je recimo Peđa Mijatović kao sportski direktor doveo Robena i Snajdera, koji su kasnije bukvalno oterani po povratku Florentina Pereza, čija je desna ruka bio Horhe Valdano.\nUkupno je Real za sve ove godine od osvajanja devete titule pobedom nad Leverkuzenom kupio 62 igrača, a najviše novca je potrošeno na početku drugog Perezovog mandata, u leto 2009. kada su stigli Kaka, Ronaldo, Benzema i još nekolicina igrača, a u njihovo dovođenje je uloženo više od 250 miliona evra.\nNovac nije garantovao uspeh, Real do ove sezone nije stigao do finala Lige šampiona u tom periodu, a čak šest godina nisu prošli osminu finala. Zanimljivo da su nakon trijumfa nad Nemcima tog leta doveli samo jednog igrača, ali kakvog, Ronalda iz Intera, da bi sledeću sezonu stigao Dejvid Bekam. Tada su tražili kvalitet umesto kvantiteta, za Brazilca i Engleza Perez je potrošio oko 85 miliona evra.\nU tim vremenima Realova odbrana se krivila za loše rezultate, pa su kupovani uz Vudgejta, Samuel, Gravesen, 2005. i Serhio Ramos, pa onda Kanavaro kao najbolji igrač sveta, ali rezultata nije bilo.\nSada Perez hoće naplatu, večeras u Lisabonu će sva ta silna ulaganja dobiti opravdanje. Ili neće, pita se i Atletiko...


Nakon ponude Mesne industrije "Braća Pivac" za preuzimanje konditorske kompanije "Kraš" po ceni od 430 kuna po akciji, na hrvatskoj berzi je danas objavljena ponuda neimenovanog ponuđača po ceni od čak 1.050 kuna. Ponuda, koja je gotovo dva i po puta veća cena od one koju je podnela mesna industrija "Braća Pivac", se odnosi na 80.000 pojedinačnih akcija, što iznosi pet odsto ukupnog broja. Sredstva za ovu transakciju su već deponovana i svi akcionari mogu da prodaju akcije, bez bilo kakvog udruživanja, pišu Novosti.\nPrema dobro obaveštenim izvorima i na osnovu dešavanja u prethodnih mesec dana, velika je verovatnoća da cenu od 1050 kuna nudi kompanija "Kappa Star Limited", koja je u prethodnom periodu stekla 23,97 akcija "Kraša".\nKupovinom dodatnih akcija, ova kompanija bi stekla 30 odsto akcija, o čemu se prethodnih dana dosta govorilo u javnosti. Nastavljujući da akcionarima nudi ovu visoku cenu, daje se zaključiti da ponuđač, ukoliko je u pitanju "Kappa Star Limited", ima ozbiljne namere kada je ova kompanija u pitanju.


Uvodi se diferencirana stopa PDV-a - FILTER\nDom naroda Parlamentarne skupštine BiH usvojio je danas u drugom čitanju Zakon o porezu na dodatu vrijednost koji predviđa uvođenje diferencirane stope PDV-a u BiH, umjesto dosadašnje jedinstvene od 17 odsto.\nDom naroda Parlamentarne skupštine BiH usvojio je danas jednoglasno po skraćenom postupku Zakon o izmjenama i dopunama Zakona o javnim nabavkama.\nU komisiju za usaglašavanje teksta ovog zakona su u ime Doma naroda imenovani delegati Amir Fazlić, Dušanka Majkić i Lidija Bradara.\nRiječ je o zakonskom aktu koji je jedan od prioriteta koje BiH treba da ispuni prema mišljenju Evropske komisije, a podrazumijeva usklađivanje ove oblasti sa pravnom tekovinom EU.\nDelegati danas nisu podržali zahtjev Predstavničkog doma Parlamentarne skupštine BiH za razmatranje Prijedloga zakona o dopuni Zakona o osnovama bezbjednosti saobraćaja na putevima u BiH po hitnom postupku.\nPoslanik Predstavničkog doma Damir Arnaut je, obrazlažući svoj prijedlog, rekao da je riječ o civilizacijskom pitanju, ističući da već postoje kazne za ovo krivično djelo, ali da je problem puno širi jer postoji pojava da se širom BiH oštećuju znakovi, i to ćirilično pismo.\n“Potrebno je danas poslati poruku da je to neprihvatljivo”, rekao je Arnaut, pozivajući delegate da usvoje ovaj zakon.\nPrethodna Savjet ministara zabranio izvoz ogrevnog drveta iz BiH\nSledeća Predmet “Dobrovoljačka”: Ako bude pritisaka na svjedoke, biće zatražen pritvor za neke optužene


Tradicija i kultura za razvoj preduzetništva i turizma - Užicka Republika Press\nTradicija i kultura za razvoj preduzetništva i turizma\nTreći „Žestival“ koji se u petak i subotu, 18. i 19. avgusta održava na Gradskom trgu u Užicu okupiće ukupno 86 učesnika, od čega je najveći broj individualnih proizvođača voćnih rakija i destilerija. Ovaj jedinstveni događaj u Srbiji trebalo bi da pozicionira Užice na mapu gradova koji teže očuvanju tradicije, kulture i razvoju preduzetništva i turističke ponude.\nUžice i čitav region među vodećim su proizvođačim šljiva u Srbiji sa godišnjim prosekom od oko 40 hiljada tona, a destilerije koje se u ovim krajevima razvijaju u poslednjoj deceniji našle su put do ljubitelja voćnih rakija u Americi, Rusiji, Kanadi i Nemačkoj.\nInače, prema podacima Privredne komore Srbije u našoj zemlji je 2015. proizvedeno 344 612 tona šljiva, dok su prošlogodišnje količine dostigle nivo od 463 115 tona različitih sorti šljiva. Na teritoriji Srbije najzastupljenije su stenlej i čačanska rodna. Požegača i madžarka po tradiciji se najviše gaje u užičkom regionu, ali su nekadašnje zasade desetkovale bolesti koje su nastupile poslednjih godina, rekao je Rade Ljubojević, potpredsednik Privredne komore Srbije, ističući kao pozitivno trend novih zasada pod voćnim vrstama.\nOn naglašava da rakiju treba forsirati kao finalni proizvod od šljive i drugog voća koji trenutno u svetu ima cenu.\nPojedine destilerije trenutno mogu da pariraju najsavremenijim svetskim, a rakije koje proizvode nagrađivane su na prestižnim svetskim takmičenjima. “Žestival-om” želimo da pokažemo da Zlatiborski okrug, ali i čitav Srbija i region imaju kvalitetne rakije koje mogu da pariraju brednovima poput škotskog viskija i francuskog konjaka, siguran je Goran Lapčević, član Poslovnog kluba Zapadne Srbije.\n“Žestival” koji od ove godine dobija međunarodni karakter počinje u petak u 21 sat, kada će Gradski trg biti stecište Boemske večeri.\nUžički glumci i tamburaši uz pomoć Radomira Antića, Puriše Đorđevića, Lala Milosavljevića, Milorada Iskrina i drugih javnih ličnosti pokušaće da vrate sećanje na staro Užice u kome je svaka kafana bila institucija i u kojoj su se uz čašicu razgovora završavali svi poslovi, naglašava Branislav Mitrović, predsednik Organizacionog odbora.\n“Žestival” će zvanično biti otvoren u subotu, 19. avgusta u 11 časova kada će biti proglašeni najbolji u kategoriji destilerija i individualnih gazdinstava.\nKomisija u sastavu Ninoslav Nikićević i Ivan Urošević profesori sa Poljoprivrednog fakulteta iz Zemuna i dr Branko Popović sa Instituta za voćarstvo ocenili su 102 uzorka, rekao je Mitrović, dodajući da program nastavlja stručnim predavanjima u prostorijama Poljoprivredno stručne službe Užice do 17 časova.\nPekarska radnja Šuljaga od 15 časova na Trgu će pripremati komplet lepinju za Ginisa, a treći “Žestival” će koncertom od 21 sat zatvoriti grupa Legende.\nOrganizator “Žestival-a” je grad Užice uz podršku RPK, RRA Zlatibor, TO regije Zapadna Srbija i TO Užice. Ovogodišnji “Žestival” su podržali i Poslovni klub Zapadne Srbije, Poljoprivredno stručna služba Užice, Stalna radna grupa za regionalni i ruralni razvoj za jugoistočnu Evropu SWG, GIZ i Nemačko federalno ministarstvo za saradnju.


Dobojski Info - HIV/AIDS: U BiH registrovano 266 zaraženih\nHIV/AIDS: U BiH registrovano 266 zaraženih\nponedeljak, 01 decembar 2014 15:06\nPročitano 967 puta\nHIV, AIDS, Svjetski dan borbe protiv HIVa, Bosna i Hercegovina,\nU BiH je od 1986. godine, kada je zabilježen prvi slučaj zaraze HIV-om, do sada registrovano 266 zaraženih lica, od kojih se kod 135 razvio AIDS, rečeno je danas u Sarajevu na okruglom stolu održanom povodom 1. decembra - Svjetskog dana borbe protiv HIV-a.\nŠef službe za epidemiologiju Federalnog zavoda za javno zdravstvo Jelena Ravlija navela je da je u toku ove godine registrovan 21 HIV pozitivan slučaj - 15 u Federaciji BiH i šest u Republici Srpskoj, od kojih osam sa razvijenim AIDS-om.\n"Nažalost, registrovane su i tri smrti koje se povezuju sa AIDS-om, od toga dvije u Federaciji i jedna u Republici Srpskoj", dodala je Ravlija.\nOna je precizirala da se u BiH HIV najčešće prenosi seksualnim putem, skoro 85 odsto registrovanih, dok se na intravenozne korisnike droga odnosi oko osam odsto zaraženih.\n"Prema stopi registrovanih slučajeva koja se zadržava ispod jedan odsto opšte populacije i ispod pet odsto populacije sa rizičnim ponašanjem, BiH je zemlja sa niskom stopom zaraženosti", istakla je Ravlija novinarima.\nOna je izrazila nezadovoljstvo niskom stopom testiranja i upozorila da je BiH zemlja sa izuzetno prisutnim faktorima rizika koji predstavljaju prijetnju porastu daljeg broja zaraženih.\n"Potrebno je učiniti sve da budu dostupni testiranje, blagovremena dijagnostika i adekvatno liječenje te da se redukuju stigma i diskriminacija, koje za posljedicu imaju strah, nejavljanje i porast oboljelih", poručila je Ravlija.\nPrema riječima projektnog menadžera UNDP HIV/AIDS projekta Nešada Šeremeta, u saradnji sa institucijama na nivou BiH i entiteta došlo se do procjene da godišnje liječenje HIV zaraženih u BiH košta oko 27 miliona KM.\n"Od tih 27 miliona država ulaže oko 20 i UNDP program oko 7-8 miliona, koji od 1. decembra iduće godine više neće biti dostupni", istakao je Šeremet i dodao da su aktivnosti usmjerene na to da se domaće vlasti pripreme da u svojim budžetima uzmu ovaj nedostatak.\nZvjezdana Jakić iz udruženja "Apoha" kao veliki problem navela je stigmu i diskriminaciju kojoj su izložena lica zaražena HIV-om i njihove porodice.\n"Sve to utiče na smanjenje kvaliteta njihovog života, a time i na njihovo zdravlje", istakla je Jakićeva konstatujući da su i HIV zaraženi dio društva kao i svi ostali.\nUčesnici skupa uputili su apel stanovnicima BiH, posebno rizičnim kategorijama, da se testiraju na HIV.\nOkrugli sto u Sarajevu dio je aktivnosti koje povodom Svjetskog dana borbe protiv AIDS-a provodi UNDP u sradnji sa Savjetom ministara BiH, Institutom za zdravlje Republike Srpske i Federalnim zavodom za javno zdravstvo.\nDomaće vlasti usaglasile paket reformi sa EU\nIMA SE MOŽE SE: Ovo su najskuplji automobili koji su uvezeni u BiH prošle godine!\nViše iz ove kategorije « VRIJEME: Kiša se sa juga premješta ka sjeveru VRIJEME: Nema snijega ni u prvoj sedmici decembra »


Lexus garantuje milion kilometara na novoj bateriji Poslije 15 godina rada na hibridnim vozilima i skoro 2 miliona prodatih, Lexus je na tržište dostavio svoj prvi potpuno električni model pod nazivom UX 300e.\n10. 05. 2020. u 18:23 Face.ba\nPoslije 15 godina rada na hibridnim vozilima i skoro 2 miliona prodatih, Lexus je na tržište dostavio svoj prvi potpuno električni model pod nazivom UX 300e.\nOvo je prvi Lexusov automobil koji neće imati motor sa unutrašnjim sagorjevanjem, ali će imati Li-Ion bateriju od 54,3 kWh sa kojom se iz punjenja može preći oko 300 km.\nRad baterije nadziru senzori koji prate napon i temperaturu i sve je regulisano vazdušnim hlađenjem koje je prema mišljenju ljudi iz Lexusa dosta bezbjednije rješenje i premijerno je odrađeno za model UX 300e.\nŽivotni vijek ove baterije značajno je produžen pošto Lexus garantuje da ćete sa njom moći da pređete 1.000.000 kilometara bez ikakvih problema, uz uslov da se vlasnik pridržava redovnim provjerama stanja uz predviđene programe.\nUX 300e ima trogodišnju garanciju na vozilo i petogodišnju garanciju (ili 100.000 km) na pokriće za kvarove pogonskog sklopa, očekuje se da se u Evropi na tržištu nađe krajem 2020. godine.


Putin nije zvao Asada — još čeka informacije Izraela o padu aviona - Sputnjik Srbija\n19:10 20 Novembar 2019\nPutin nije zvao Asada — još čeka informacije Izraela o padu aviona\n11:58 19.09.2018 (osveženo 12:12 19.09.2018) Preuzmite kraći link\nPredsednik Rusije Vladimir Putin se u situaciji sa padom aviona Il-20 rukovodi podacima Ministarstva odbrane, a informacije koje je pružio Izrael će proučiti ruski eksperti, rekao je novinarima portparol Kremlja Dmitrij Peskov.\n„Naše ministarstvo odbrane i Generalštab imaju zabeležen apsolutno svaki minut, svaku sekundu svih letova koji se tamo izvode, pre svega o našem avionu“, rekao je Peskov.\nOn je podsetio da je Putin u razgovoru sa premijerom Izraela Benjaminom Netanijahuom pristao na ponudu da izraelska strana donese u Moskvu podatke o incidentu sa Il-20.\n„Oni još uvek nisu stigli. Nesumnjivo, naši eksperti će ih proučiti“, naglasio je portparol Kremlja.\nPeskov je dodao da Putin nakon incidenta nije razgovarao sa predsednikom Sirije Bašarom el Asadom.\nPrema njegovim rečima, videli su zvanično saopštenje Damaska, ali ne znaju da li je sirijska vojska predstavila neke podatke o nesreći ruskim kolegama.


Šta Nam Teško konkurs za volonterske akcije mladih u toku - juGmedia\nŠta Nam Teško konkurs za volonterske akcije mladih u toku\nZa sve mlade koji imaju ideju kako da reše neki problem u svojoj zajednici, otvoren je konkurs za finansiranje i podršku njihovih ideja pod nazivom „Šta Nam Teško“. Kroz ovaj konkurs će se do kraja ove godine podržati 135 omladinskih volonterskih akcija širom Srbije u iznosu od 20.000 do 48.000 dinara po akciji, a ukupno sa čak 6,5 miliona dinara.\nMladima će tokom pripeme i realizacije projektnih ideja biti obezbeđena mentorska podrška.\nAko imate između 15 i 30 godina, okupite društvo što pre, smislite šta to „žulja“ vas i ostale ljude u mestu u kom živite i posetite sajt mladisuzakon.rs gde ćete dobiti više informacija o smernicama konkursa i načinu apliciranja. Rok za prijave volonterskih projekata je do 25. septembra, a pravo učešća imaju neformalne grupe mladih i udruženja mladih sa teritorije cele Srbije.\nLIFFE u svetskim trendovima: Na festivalu premijerno nove epizode popularnih serija\nŠest sela sutra bez struje


Kosovo: Bes zbog hapsenja clanova zastitnog korpusa | Institute for War and Peace Reporting\nKosovo: Bes zbog hapsenja clanova zastitnog korpusa\nPosle hapsenja clanova lokalnih zastitnih snaga rastu tenzije na Kosovu.\nHapsenje sest clanova Kosovskog zastitnog korpusa, KPC, od strane UNMIK policije, medju kojima je i brat vodje jedne politicke partije, izazvalo je ostre reakcije i proteste u mestima Decani i Djakovica. Nakon sto ih je policija rasturila, demonstranti su zapretili da ce blokirati glavne puteve u pokrajini ukoliko uhapseni ne budu uskoro oslobodjeni.\nSestorica ljudi optuzenih za ubijanje i kidnapovanje lokalnih Albanaca u vreme kada su srpske snage napustale Kosovo posle NATO bombardovanja, uhapseni su 18. i 19. juna. Lokalni mediji objavili su imena pritvorenika, ali UN je odbio da potvrdi njihov identitet ili otkrije prirodu zlocina koje su navodno pocinili.\nPortparol UNMIK-a, Simon Haselock, rekao je IWPR-u da je naloge za hapsenje izdao medjunarodni tuzilac iz suda u Peci , a potvrdio ih tamosnji medjunarodni sudija. Rekao je i da Tribunal u Hagu nije umesan: "U ovom trenutku navodne zlocine ne tretiramo kao ratne zlocine. Moramo sacekati da se tekuca istraga privede kraju. Neke od zrtava zlocina koje su oni navodno pocinili jos uvek se vode kao nestale."\nKPC je civilna organizacija sastavljena od clanova nekadasnje Oslobodilacke vojske Kosova, OVK, koja je demilitarizovana na kraju NATO kampanje 1999.godine. Sastavljena od 3000 aktivnih pripadnika i 2000 rezervista, ova organizacija je namenjena intervencijama u vanrednim situacijama. Medju albanskim stanovnistvom na Kosovu, KPC se dozivljava kao zacetak buduce armije i nacelno se smatra nedodirljivom.\nIpak, to nije prvi slucaj hapsenja clanova ove organizacije. U januaru ove godine, tri visoka zvanicnika KPC-a uhapsena su i takodje optuzena za zlocine prema drugim Albancima. Jos uvek nisu izvedeni pred sud.\nMedju onima za koje je izvesteno da su uhapseni ove nedelje nalazi se Daut Haradinaj, bivsi komandant trece zone KPC i brat Ramusha Haradinaja, nekadasnjeg komandanta OVK u oblasti Dukadjin, i vodje Saveza za buducnost Kosova.\nDaut Haradinaj je suspendovan sa duznosti u KPC-u pre godinu dana, kada se njegovo ime pojavilo na listi od 22 osobe optuzene za "podrsku ekstremistima" na Balkanu, a koju je objavila americka administracija i potpisao predsednik George W Bush. Na listi su se nalazila i druga imena clanova KPC-a.\nDaut Haradinaj se predao tokom istrage o nestancima i napadima na etnicke Albance na kraju vojne kampanje 1999.godine, prenose izvori.\nKomandant Mirovnih snaga na Kosovu, KFOR, general Marcel Valentin izjavio je da su ova hapsenja pokazala da niko ne moze biti iznad zakona. "Medjunarodna zajednica ne napada KPC kao instituciju, ali protiv svih pojedinaca optuzenih za ratne zlocine preduzece se potrebne mere", rekao je.\nPodrzao ga je premijer Kosova, Bajram Rexhepi, koji je takodje apelovao na javnost da saceka ishod istraga.\nReakcije iz KPC-a bile su manje odmerene. "Ovo je veliki udarac za citavu KPC, a ne samo za pojedince", rekao je komandant organizacije, general-pukovnik Agim Ceku.\n"Ne slazemo se sa nacinom na koji su ovi zvanicnici KPC uhapseni... korisceno je nasilje", dodao je jedan od visokih zvanicnika ove organizacije. Optuzbe za neprimerenu primenu sile odbacio je portparol medjunarodne policije Derek Chapell, ali sef misije UNMIK-a, Michael Steiner, prihvatio je istragu kojom ce se ovi navodi ispitati.\nSestorica osumnjicenih su u pritvoru vec 30 dana, dok se nastavlja nekoliko paralelnih istraga. UNMIK-ovi propisi dozvoljavaju zadrzavanje u pritvoru do 12 meseci, a u cilju privodjenja kraju istraga protiv osumnjicenih.\nAdem Bajri, advokat i branilac Dauta Haradinaja, predvideo je da ce njegov klijent biti pusten bez optuznice. Za Haradinaja je receno da veruje da "nema cega da se plasi".\nNekoliko dana pre hapsenja, visoki zvanicnik KPC-a, Gani Ymeri, oslobodjen je bez optuznice posle osam meseci provedenih u policijskom pritvoru. Ymeri je rekao da ce traziti odstetu za vreme provedeno u zatvoru.\nBez obzira na to kakav ce biti konacni ishod, misljenja javnosti i medija na Kosovu poklapaju se u tome da su u ovom trenutku od najveceg znacaja brzo zavrsavanje istrage i pokrenutih sudskih postupaka. Istina se mora pokazati u najkracem mogucem roku.\nFatos Bytyci je novinar Radio-Televizije Kosova, RTK. (BCR No 345, 26-Jun-02)


TIMOCOM transportni barometar: Ogroman uticaj korone.\nTIMOCOM-Transportni barometar: Korona uzrokuje drastičan pad\nPad u mesecima sa intenzivnim transportima – od juna se opet oseća oporavak\nErkrath, 03.09.2020. godine – Zbog pandemije je i u mesecima sa tradicionalno najintenzivnijim transportima, aprilu i maju, došlo do drastičnog pada transportnih usluga „U drugom kvartalu 2020. godine transportni barometar beleži pad tereta od 45 procenata u poređenju sa istim periodom prošle godine“, kaže Gunnar Gburek, portparol kompanije TIMOCOM. U domaćem saobraćaju u Nemačkoj brojke su u drugom kvartalu ove godine još više opale.\nKorona dovela do drastičnog pada obima transporta, od juna ponovo rast\nPosle šoka od korone blagi oporavak\nI u domaćem transportu u Nemačkoj u celom kvartalu je zabeležen minus od 49 procenata u odnosu na prethodnu godinu. Preciznije – u aprilu je broj tereta zbog korone opao za 67 procenata u odnosu na isti period pošle godine. Međutim, u maju mesecu (-53 procenta) i junu (-23 procenta) situacija na nemačkom tržištu se znatno poboljšala u pravcu nivoa iz prethodne godine.\nTo odgovara trendu u celoj Evropi. Konkretno, u junu u 44 evropske zemlje koje je Transportni barometar istraživao bilo je 69 procenata više tereta nego u maju. U junu 2020. godine razlika u odnosu na isti mesec prošle godine iznosila je samo minus 17 procenata. „Mi svakako moramo pažljivo posmatrati dalji razvoj pandemije. Ali brojke iz juna koje smo prikupili daju nam povoda za nadu da smo prošli najnižu tačku u logistici“, kaže TIMOCOM-ov portparol za štampu.\nLogistika u izolaciji\nKoliko su usko povezane brojke Transportnog parametra sa posledicama korone i političkim reakcijama na njih, pokazuju posebno pojedinačne analize po zemljama.\nPonude tereta za ture iz Nemačke za Francusku su u aprilu opale za 84 procenta, a u maju za još 67 procenata u odnosu na isti period prošle godine. Sredinom maja Francuska je olabavila mere strogog zatvaranja granica. Tako je i u junu tražnja natprosečno brzo skočila i porasla za čak 16 procenata u odnosu na isti mesec prethodne godine.\nDelimično slična slika je i u Austriji koja je u junu ponovo otvorila svoje granice prema Nemačkoj. Ovde je ponuda iz Nemačke u aprilu opala za 70 procenata, a u maju za 59 procenata u odnosu na isti period prošle godine. U sledećom mesecu, međutim, pad je iznosio 18 procenata u odnosu na jun 2019. godine.\nObim iz Poljske za Nemačku je u aprilu 2020. godine takođe opao za polovinu (-53 procenta) u odnosu na april 2019. godine. Na kraju kvartala u junu je, međutim, usledio rapidan rast od 96 procenata u odnosu na isti mesec prethodne godine.\n„Nemački izvoz je u aprilu ove godine opao kao nikad ranije. Od toga je bio drastično pogođen drumski prevoz robe, to jasno pokazuje naš transportni barometar. Koliko je održiv trenutni trend rasta, niko ne može sa sigurnošću predvideti. Ali u odnosu na trenutni razvoj branša može sa više nade gledati u drugu polovinu godine“, komentariše Gunnar Gburek.\nTransportnim barometrom FreightTech preduzeće TIMOCOM od 2009. godine analizira podatke iz 44 evropske zemlje o kretanju transportne ponude i tražnje na berzi tereta integrisanoj u Sistem pametne logistike (Smart Logistics System). Više od 130.000 korisnika generiše svakog dana do 750.000 međunarodnih ponuda tovarnog prostora i tereta. Sistem podržava preko 43.000 TIMOCOM-ovih klijenata da pametno, sigurno i jednostavno dostignu svoje logističke ciljeve.


Dan online - Sarena strana: Sa vjenčanja na festival - 2018-06-20\nSarena strana ALEKSANDRA PRIJOVIĆ NA SUMMER SOUND FESTIVALU\nJedna od najpopularnijih pjevačica mlađe generacije, folk zvijezda Aleksandra Prijović zbog poslovnih obaveza neće moći na svadbeno putovanje neposredno posle vjenčanja, kako je prvobitno planirala sa budućim suprugom Filipom Živojinovićem, nego će sa kolegama stati pred publiku.\nAleksandra će naime, u društvu brojnih muzičkih zvijezda nastupiti na Summer Sound festivalu koji se 30. juna i 1. jula održava u Inđiji, a na stejdž će pored nje stati i Aca Lukas, Nataša Bekvalac, Leksington bend, ali i Stefan Živojinović i Mirza Selimović.\nAleksandra i Filip vjenčaće se nekoliko dana ranije, a ovo će biti Aleksandrin prvi koncert posle svadbe.\n-Medeni mjesec će morati da sačeka, što ne važi i za publiku, a ako nas i vrijeme posluži, a sve su prilike da hoće, biće to večeri za pamćenje - kaže Aleksandra.\nInače, Inđiju i region očekuje prava festivalska revolucija, a ovaj grad će tokom festivalskih dana biti pretvoren u parti zonu.A.Š.


Obratite pažnju: Šta kad se nađete usred oluje i nevremena?\nM. P. 14. jula 2019. 04:12\nUkoliko nas na odmoru ili prilikom nekog izleta zadesi nevreme — najvažnije je sačuvati smirenost i odmah se skloniti sa otvorenog prostora; udaljiti se od velikih staklenih površina i tendi i naći neki siguran zidani objekat, savetuje generalni sekretar Crvenog krsta Srbije Ljubomir Miladinović.\nOn je Tanjugu rekao da je najvažnija — prevencija, odnosno: da se ima u vidu da boravak u inostranstvu ne počinje samo odlaskom na odredište, već preduzimanjem određenih mera i pre toga, i to mera koje bi mogle da preduprede problem.\nKako kaže — veoma je važno da se ima putno zdravstveno osiguranje, kao i kopija putnih isprava, u slučaju da se, usled neke nepredviđene situacije, izgube dokumenti.\n„Isto tako je važno i da se građani raspitaju gde se nalazi najbliže diplomatsko konzularno predstavništvo, a osim toga bitno je i da se prati i vremenska prognoza i upozorenja nadležnih službi u mestu u kojem odsedamo, budući da su vremenske nepogode sve učestalije“, kaže Miladinović.\nTakođe, ako turisti planiraju neki izlet, bitno je da delu porodice, ili društvu koje ne ide sa njima, kažu gde su se uputili, koliko planiraju da se zadrže i sa kim, kako bi svi znali na vreme sve to, posebno za svaki slučaj — da se ne desi nešto nepredviđeno.\nGovoreći o tome kako da se snađemo u nevremenu, Miladinović kaže da je najznačajnije — znati postupati.\nAtraktivna španska voditeljka prkosi oluji, vežba jogu potpuno gola na…\n„Osnovno je sačuvati smirenost, koliko god izgledalo teško, zadržati najniži nivo panike, obezbediti i sebe i one koji su oko vas na bezbedno mesto, biti u zaklonjenom prostoru, skloniti se od velikih staklenih površina, ne biti pod tendama i skloniti se sa otvorenog prostora u neki zidani objekat, jer je tu najsigurnije“, ističe on.\nKaže da je najvažnije — da se najpre obezbedi mesto na kome ćemo biti bezbedni, jer je to osnovni preduslov daljih postupaka.\nIstiče i da je otvoren prostor uvek posebno izložen različitim vrstama opasnosti, jer se sve više dešavaju munje, gromovi i jaki udari vetra…\nŠto se tiče ukazivanja pomoći — važno je da i za to postoje uslovi, odnosno — da prostor bude čist i bez rizika da tu nešto može pasti i povrediti, kako osobu koja pruža pomoć, tako i onog ko je već ugrožen; i bitno je znati da pomoć mogu da ukažu samo osobe koje su obučene i koje znaju to da rade.\nGovoreći o ulozi Crvenog krsta, on kaže da on najpre ima humanitarnu ulogu i odgovornost, ali i da bitnu ulogu ima i u pružanju prve pomoći.\n„Imali smo jako visoke temperature i mnoge takve okolnosti pokazuju da je potrebno da imamo elementarna znanja, a Crveni Krst je na raspolaganju da uvek pruži pomoć i sve informacije u vezi sa svim mogućim okolnostima“, kaže Miladinović.\n„Takođe, kada se dogode nesreće i kada se desi da se porodice razdvoje, usled traženja bezbednih skloništa — Crveni Krst im tada pomaže da se spoje i da saznaju više informacija u vezi sa članovima familije“, ističe sagovornik Tanjuga.


17.07.2018. / 11:26\n– Licitacija zakazana za 21. avgust\n– Potencijalni kupac će morati da održi djelatnost centra najmanje tri godine\nBANJALUKA – Stečajni upravnik Gerontološkog centra „Slateks“ Vlajko Gurešić zakazao je za 21. avgust novu, šestu po redu, licitaciju za prodaju imovine ovog centra, a najniža cijena iznosiće 2,2 miliona KM.\nImovina „Slateksa“ procijenjena je na 7,76 miliona KM, a s obzirom na to da u proteklih pet nadmetanja nije bilo zainteresovanih kupaca cijena je padala, tako da će potencijalni kupci imovinu Gerontološkog centra sada moći da kupe po znatno nižoj cijeni od procijenjene.\n„Prodaju se nepokretnosti sa pripadajućom opremom, koje se nalaze u Slatini, u Laktašima. Imovinu stečajnog dužnika koja se prodaje čini kompletno sređen gerontološki centar sa smještajnim kapacitetom koji čine 174 ležaja u 99 soba, kao i ostali pomoćni objekti. Centar nema koncesiona ili druga prava na bušotine termalne vode“, navodi se u danas objavljenom javnom pozivu.\n„Odbor povjerilaca odlučio je da prodaja bude uslovna i da podrazumijeva održavanje djelatnosti ili djelatnosti koja uključuje i zdravstvenu zaštitu i zapošljavanje najmanje tri godine od dana preuzimanja imovine“, dodaje se u dopisu.\nStečajni upravnik „Slateksa“ Vlajko Gurešić kaže da na prethodnim licitacijama nije bilo interesovanja, tako da je Odbor povjerilaca, među kojima su Investiciono – razvojna banka RS i Garantni fond RS, odlučio da snizi cijenu i da doda neke nove uslove.\n„Razmatrali smo na Odboru povjerilaca da idemo sa nižom cijenom za oko 250.000 KM u odnosu na posljednju licitaciju, da to bude „mamac“, ali i da postavimo uslove da imovinu kupi neko ko se bavi zdravstvenom zaštitom. Odbor povjerilaca je to prihvatio i vidjećemo da li će biti uspjeha na samoj licitaciji“, kazao je Gurešić.\nNajniža prodajna cijena ne može biti manja od 2,2 miliona KM, a pravo učešća imaju sva pravna i fizička lica koja dostave dokaz o uplaćenom depozitu od 50.000 KM.\nProcijenjena vrijednost imovine „Slateksa“ iznosi 7,7 miliona KM, a priznata potraživanja povjerilaca 11 miliona KM.\nVlada RS uložila je milione KM u osnivanje „Slateksa“ koji je trebalo da služi za smještaj starijih osoba sa višim standardom, ali taj projekat nije uspio, pa je 2016. godine pokrenula postupak njegove likvidacije. Likvidacioni postupak je obustavljen prošle godine i otvoren je stečaj, jer je imovina kojom „Slateks“ raspolaže daleko manja od njegovih obaveza.\nTagovi: imovinaizborizdvajamolicitacijapotrazivanjaprodajaslateksstecajuslovivaznovlada rs\n20.12.2017 | 10:51\nKomentari na članak: „Slateks“ traži kupca za 2,2 miliona KM\n17.07.2018 u 11:38


Bundestag doneo odluku o učešću u mirovnoj misiji na Bliskom istoku\nNemački savezni parlament, Bundestag danas je velikom većinom glasova doneo istorijsku odluku o učešću u mirovnoj misiji Ujedinjenih nacija na Bliskom istoku koja treba da nadzire primirje Libana i Hezbolaha i predupredi nove sukobe.\nOdluka o upućivanju do 2.400 pripadnika Bundesvera znači da će prvi put nakon kraja Drugog svetskog rata i nacističkog genocida nad Jevrejima naoružani nemački vojnici biti prisutni u blizini teritorije jevrejske države.\nSlaje vojnika podržali su poslanici vladajuće konzervativno-socijaldemomeokratske koalicije i opozicionih Zelenih, dok su protiv bile druge dve opozicione stranke, Levica i Liberali.\nPredvidjeno je da u okviru misije UN nemačka mornarica kontroliše 225 kilometara dugačak priobalni pojas pred Libanom i sprečava šverc oružja za radikalno islamski pokret Hezbolah.\nPre glasanja je kancelarka Angela Merkel od poslanika zatražila da odobre ovaj nemački vojni angažman smatrajući da je reč o „odluci istorijskih razmera“. Kao razlog za odlazak pripadnika Bundesvera na Bliski istok kancelarka je navela „posebne odnose“ Nemačke sa Izraelom i istakla da će upravo u ovoj situaciji „Nemačka moći da pokaže da je izvukla pouke iz prošlosti“.\nLevica je upozorila da će sa akcijom na Bliskom istoku da poraste opasnost od terorističkih napada u Nemačkoj, dok Liberali smatraju da iz istorijskih razloga „Nemačka prema Izraelu ne može da bude neutralna“, a da je upravo neutralnost ono što UN zahtevaju kada je reč o misiji na Bliskom istoku.\nPlaniranoj akciji Bundesvera protivi se i većina nemačkih gradjana. Ispitivanja javnog mnjenja pokazuju da je 64 odsto Nemaca protiv učešća u misiji na Bliskom istoku, dok je za nju 32 odsto gradjana. Mandat nemačkih vojnika u misiji UN na Bliskom istoku trebalo bi da traje do 31. avgusta 2007. godine, a planirani troškovi iznose 193 miliona evra.\nNemački ustav je pripadnicima Bundesvera sve do početka devedesetih zabranjivao da učestvuju u vojnim akcijama u inostranstvu. Najviši zakon zemlje je izmenjen tek u vreme ratova u bivšoj Jugoslaviji, što je omogućilo nemačkim oružanim snagama da se pridruže vojnim akcijama najpre na Balkanu, zatim i u drugim delovima sveta. Nemačka trenutno učestvuje u devet medjunarodnih vojnih misija, od kojihsu najveće one u Avganistanu, na Kosovu, u BiH i na rogu Afrike.


U Norveškoj su imali problem s alkoholom pa je tako vlada odlučila zabraniti destilaciju i pečenje rakije, ali je odabrala i alternativu i to je bila kava.\nU časopisu Nanotechnology je objavljena studija istraživača sa seulskog državnog sveučilišta pokazuje transformaciju opušaka koji se sastoje uglavnom od vlakana celuloznog acetata, pa ih se smatra toksičnima i štetnima za okoliš.\nIdealan ljetni doručak u čaši\nOvaj smoothie donosi zdrav, zeleni okus ljeta s dodatkom bobičastog voća, špinata i avokada. Špinat je prepun vitamina K i A te željeza, a uz antiupalni avokado dobivamo izobilje zdravih masti i kalija!\nKako ostvariti sretan život? Ako pitate papu Franju, ovo su njegovi savjeti donosi portal bitno.net